BiH /Vlada KS o migrantima i izbjeglicama: Neophodno da se država ponaša kao država / Radio Sarajevo\nFoto: Anadolija/Edin Forto\nFoto: Anadolija/Malik Garibija\n18. 11. 2019. u 18:33:00 Anadolija\nSjednica je zakazana radi realizacije skupštinskih zaključaka donesenih na 14. radnoj sjednici, održanoj 30. oktobra, a koji su se odnosili na rješavanje pitanja smještaja migranata i izbjeglica na području Kantona Sarajevo. Na hitnu sjednicu Vlade KSantona Sarajevo pozvani su policijski komesar Kantona Sarajevo Nusret Selimović i svi načelnici općina s područja Kantona.\n"Način na koji se mi budemo odnosili kao lokalna zajednica i kao kantonalni nivo vlasti prema migrantskoj krizi, uveliko će odrediti kvalitet života naših sugrađana u narednom dužem periodu", poručio je Forto.\n"Kanton Sarajevo i općine koje pripadaju Kantonu Sarajevo ovdje zajedno vam poručujemo da nećemo dozvoliti otvaranje novih migrantskih kampova ukoliko oni ne budu dio rješenja za cijelu Bosnu i Hercegovinu. Ingerencija je državna, država treba da se bori s nečim s čim se mnogo jače države teško bore. Nećete to prepustiti jednom ili dva kantona ili tri lokalne zajednice", dodao je Forto.\nFoto: Anadolija: Edin Forto\n"To je kao da se Vijeće ministara bavi pitanjem domova zdravlja ili kanalizacijamama u našim ulicama. Dakle, ovdje je neophodno da državni nivo vlasti počne da se bavi svojim poslom i da organizirano i sistemski pristupi rješenju ovog pitanja", rekao je Garibija.\nGarbija je pročitao zaključke današnje sjednice Vlade i predstavnika devet sarajevskih općina u kojima se od Vijeća ministara i državnih institucija, kao direktno odgovornih i isključivo nadležnih za pitanja migranata, traži da preuzmu odgovornost cjelovitog upravljanja migrantskom krizom, djelujući uz konsultacije s nižim nivoima vlasti, da značajno pojačaju kontrole istočne granice u svrhu smanjenja priliva migranata i izbjeglica u Bosni i Hercegovini, po ugledu na zemlje Europske unije (EU) te da pitanje smještaja migranata riješi planski, formiranjem većeg broja kampova maksimalnog kapaciteta do 200 kreveta u cijeloj Bosni i Hercegovini, uključujući oba entiteta, Brčko Distrikt i svih 10 kantona u Federaciji Bosne i Hercegovine.\nFoto: Anadolija: Malik Garibija\nNaglašeno je također kako će Vlada Kantona Sarajevo u narednom periodu učiniti dodatne napore za pomoć Općini Hadžići u suočavanju s posljedicama migrantske krize.\n"Neophodno je da država počne da se ponaša kao država i da kontroliše ovu krizu", zaključio je Garibija.\n"Novi priliv migranata, prema sigurnosnoj procjeni, bi zaista značio značajno usložnjavanje sigurnosne situacije, a to je nedopustivo obzirom da država upravlja migrantskom krizom i zato mi kažemo 'ne' onim aktivnostima koje znače opterećenje samo jedne lokalne zajednice", rekao je Katica.\nTagovi: Vlada KS migranti izbjeglice Kanton Sarajevo


Akcija "Eskobar": U Velikoj Kladuši pronađen kamp za uzgoj marihuane, uhapšene četiri osobe - Srpskainfo\nAkcija "Eskobar": U Velikoj Kladuši pronađen kamp za uzgoj marihuane, uhapšene četiri osobe\nGranična policija BiH uhapsila je četiri osobe na području Velike Kladuše zbog proizvodnje narkotika.\nPripadnici Centralnog istražnog ureda Granične policije BiH, odsjek za prikrivene operacije, 25. jula 2021. u jutarnjim satima na području Velike Kladuše, uspješno su realizovali Operativnu akciju “Eskobar”, koja je usmjerena na razbijanje organizovanih kriminalnih grupa u vezi s neovlaštenim prometom opojnih droga.\n– Tokom operativne akcije, otkriveno je oko 6.000 stabljika indijske konoplje u namjenski izgrađenom kampu za proizvodnju i uzgoj opojne droge marihuane, koja se distribuirala kako na unutarnjem tako i na tržištu Evropske unije. Podrška Graničnoj policiji BiH u realizaciji ove operativne akcije bila je Jedinica za specijalnu podršku SIPA, s kojima Granična policija BiH kontinuirano sarađuje i bilježi izvrsne rezultate u borbi protiv svih oblika kriminaliteta. Radi specifičnosti situacije i aktivnosti tokom realizacije, podrška Graničnoj policiji BiH pružena je i od Ministarstva unutarnjih poslova Republike Hrvatske. Operativna akcija se odvijala pod nadzorom Tužilaštva BiH, a sudjelovalo je ukupno 110 policijskih službenika – saopšteno je iz Granične policije BiH.\nDirektor Granične policije BiH Zoran Galić istakao je važnost ove operativne akcije i zahvalio svima koji su učestvovali kako bi se realizovala dosad najveća operativna akcija GPBiH protiv zloupotrebe opojnih droga.\nU kontinuiranoj borbi protiv svakog oblika prekograničnog kriminaliteta, Granična policija BiH maksimalno je angažirana i bilježi izvrsne rezultate rada, uprkos svim problemima i izazovima s kojima se suočava, prenosi Klix.\nHronika HapšenjenarkoticiVelika Kladuša\nTužioci, policija i narkodileri RADILI ZAJEDNO: Razbijen lanac trgovine drogom u Albaniji, Crnoj Gori, Italiji i Španiji\nAkcija SIPA na području Velike Kladuše: Uhapšene dvije osobe zbog krijumčarenja migranata\nAkcija u Beogradu: Uhapšeno 10 osoba zbog prodaje narkotika\nPREDAT SUDSKOJ POLICIJI Banjalučanin uhapšen na osnovu potjernice\nŠESTORO UHAPŠENIH U akciji “Klanac” pronađeno oko 30.000 KM, oružje i droga\nPastorku prisljavao na oralni seks: Policija uhapsila muškarca, oduzela mu telefon i otkrila jezive stvari\nPAO MIHAJLO PAVLOVIĆ Krivotvorio novac, papire za kredit i PCR testove


Za 15 godina u Srbiju stiglo oko 27 milijardi evra - PKS-RPK Novi Sad\nOd 2001. godine u Srbiju se slilo oko 27 milijardi evra stranih investicija, koje su jedan od najvažnijih pokretača privrede. Procenjuje se da će ove godine obim stranih investicija biti nešto manji od dve milijarde evra, ali cilj Srbije je da one naredne godine budu barem 50 odsto veće jer je to ono što nedostaje da bi privreda bržim tempom išla napred. Predstavnici privrede iz Nemačke, Austrije i SAD na konferenciji u Beogradu „Kriza investicija, da ili ne” ocenili su da po pitanju investicija nema krize u Srbiji, ali da je za više ulaganja potrebna veća predvidivost i manje birokratije.\nČlan Upravnog odbora Nemačko-srpske privredne komore Martin Knap objašnjava da danas ima mnogo više upita nemačkih privrednika zainteresovanih za investiranje u Srbiju nego ikada ranije. Dodaje da neće sva interesovanja biti pretvorena u investicije, ali da je izvesno da će između trećine i polovine njih odlučiti da dođe u Srbiju, pa zbog toga očekuje da će i iduće godine biti investicija iz Nemačke. Međutim, on ističe da je razlika između Srbije i zemalja u regionu po pitanju uslova za investitore veoma mala. Naime, i zemlje regiona nude sličan nivo troškova za radnu snagu kao što to čini Srbija pa se strani investitori odlučuju da idu tamo gde ima manje birokratije i više predvidivosti poslovanja. Srbija, smatra Knap, u ovom trenutku nije lošija u tome od ostalih.\nDa nema krize investicija u Srbiji smatra i predstavnica Privredne komore Austrije Erika Teoman Brener. Kao prednost naše države ona navodi infrastrukturu – jer je Srbija direktno povezana auto-putem sa zapadom, zatim odličnu radnu snagu koja dobro govori strane jezike, a kao najveći plus ističe niske troškove radne snage.\n– Često se zaboravlja da se Srbija poredi u odnosu na ono što je bila pre, a trebalo bi da bude konkurent sama sebi i da ne gleda u prošlost – smatra Erika Teoman Brener. – Trebalo bi uzeti u obzir kompanije koje su već ovde i koje šire svoje operacije. Preduzeća ne analiziraju samo jednu zemlju, već upoređuju više država. Odluka o investicijama se donosi na osnovu više kriterijuma, koji su različiti od firme do firme. Ukupno gledano, Srbija je dobra destinacija za investicije.\nPo oceni dekana Fakulteta za ekonomiju, finansije i administraciju FEFA Nebojše Savića, sada su investicije ključne jer Srbija mora da poveća efikasnost, a rad investicija podiže kako zaposlenost tako i konkurentnost.\n– Jedna od prepreka za veći obim ulaganja je to što Srbija vuče neke probleme iz prošlosti, kao što je infrastruktura, koja se sada popravlja – kaže Savić. – Mi jesmo 47. na „Duing biznis” listi, ali Makedonija je, na primer, na 10. mestu. Zbog toga bitka da budemo konkurentniji mora da se nastavi jer je region veliki i sve zemlje nastoje da obezbede rast.\nUčesnici konferencije saglasili su se i u oceni da Srbija više ne „bije bitku” za strane investicije samo sa zemljama u regionu već i s dalekim tržištima koja su u razvoju, kao što su Čile, Tunis i druge države koje su srednjeg nivoa razvoja, pa je zbog toga važno da se investitorima obezbedi pravna sigurnost, predvidivost, da učestvuju u radu na zakonima koji će uticati na njihovo poslovanje, da se pitaju kod izmena fiskalnih zakona i drugih akata koji im mogu doneti nove namete i obaveze. Saglasni su i u oceni da su kompanije koje već ovde posluju najbolji ambasadori za dovođenje novih investitora.\nOpada iznos podsticaja, ali raste broj kompanija koje ga dobijaju\nPo oceni Radoša Gazdića iz Razvojne agencije Srbije, postoji trend pomeranja investicija ka zemljama Centralne i Istočne Evrope, ali u isto vreme, prisutan je i trend da kompanije koje trenutno posluju u Srbiji u poslednjih nekoliko godina proširuju svoje pogone i kapacitete. Ukazuje na to da je sistem podsticaja investitora u Srbiji počeo 2006. godine i da bi trebalo da se nastavi u skladu s mogućnostima. Iznosi da je od 2014. godine primetan trend pada nivoa posticaja koji se dodeljuju, a da raste broj kompanija kojima se ti podsticaji dodeljuju.\nNijedan zakon naše države poslodavcima ne brani da radnicima zarade isplaćuju u kešu, ali retko ko to čini. Isplate…\nPrve pravosnažne presude po kojima je naloženo bankama da klijentima vrate trošak obrade kredita u Srbiji već su donete….


Počinje 12. sezona Superlige Srbije: Zvezda napada crno-beli tron | Novosti.rs\nPočinje 12. sezona Superlige Srbije: Zvezda napada crno-beli tron\n20. 07. 2017. u 19:11\nVečiti rivali će, kao i uvek , voditi glavnu reč u nacionalnom šampionatu. Ni ove sezone niko treći ne može da računa na presto\nVEČITI rivali u mrtvoj trci, a ostali kako se snađu... Nema promena u srpskom fudbalu već 11 sezona. Smenjuju se Partizan i Crvena zvezda, koji su u svojoj istoriji sakupili po 27 titula šampiona, a u 12. godinu u Superligi Srbije ulaze sa istim ambicijama. Da u maju 2018. godine osvoje trofej koji bi ih osamio. A ni sada, nažalost, niko treći neće moći da uđe u bitku za srpski fudbalski presto.\n- Mi smo Partizan i svima je jasno kakve želje i planove imamo u novoj sezoni. Pored toga što će se boriti za oba domaća trofeja, Partizan mora da igra lepše, bolje i jače, da se nadograđuje svakog dana.\n- Klupska očekivanja u Srbiji su uvek najveća. Suvišno je da pričam o tome jer je za Zvezdu važno da osvoji sve što može od domaćih trofeja. Apsolutno smo skoncentrisani na prvenstvo koje će biti jako zanimljivo i trka za prvaka ne mora da se odvija udvoje.\n- Naša ambicija je da obezbedimo povratak u Evropu, jer kao jedan od najstabilnijih i najorganizovanijih klubova zaslužujemo da budemo među četiri.\nKLADIONICE: CRVENO-BELI FAVORITISRPSKE sportske kladionice već su izbacile kvote za osvajanje šampionske titule. Zanimljivo, identično kao prošle godine, Zvezdi se daje prednost u trci sa kvotom 1,80, dok su Partizanove šanse 2,20. Koliko “vrede” ostali dovoljno, govori o svemu: Vojvodina šampion - kvota 20, Radnički Niš i Čukarički - 80, Napredak i Mladost 250, Zemun - 500, a ostali po 1.000.\n- U borbi za gornji deo tabele ne očekujem neke veće promene i pored Partizana, Crvene zvezde i Vojvodine vidim tu i Čukarički, Voždovac, Radnički iz Niša... Kada je o Vojvodini reč, kao klubu sa ogromnom tradicijom i uvek visoko postavljenim ciljevima, moramo da pokušamo da napravimo što bolji rezultat. Osim toga, zadatak je i da afirmišemo igrače iz našeg omladinskog pogona.\nKome je do domaćeg fudbala, neka i ove sezone vrti kanale Arena sporta. Kome se gleda nešto drugo, neka pređe na Sport klub ili na istu onu Arenu, ali na neki od daljih kanala. Dok domaći klupski fudbal ne izađe - iz kanala. N. ILJUKIĆ\nФК Вождовачки (који је касније променом имена постао ФК Вождовац) је основан 1929, а не 1912. Већ годинама без имало блама фалсификују сопствену историју, а те 1912. Вождовац као насеље није ни постојао под тим именом!


U Vojvodini broj nezaposlenih u februaru porastao za 2.334 | Autonomija\nU Vojvodini broj nezaposlenih u februaru porastao za 2.334\nU Vojvodini je na kraju februara bilo evidentirano 197.498 nezaposlenih, što je za 2.334 više nego na kraju januara,…\nU Vojvodini je na kraju februara bilo evidentirano 197.498 nezaposlenih, što je za 2.334 više nego na kraju januara, saopštila je danas Pokrajinska služba za zapošljavanje.\nKako se navodi u saopštenju, broj nezaposlenih na kraju februara bio je bio za 19.757 manji, odnosno za 9,1 odsto manji, nego u istom mesecu 2008. godine.\nBroj nezaposlenih osoba koje su prethodno bile u radnom odnosu iznosi 59,1 odsto od ukupnog broja evidentirani u Pokrajinskoj službi za zapošljavanje, a 40,9 odsto prvi put traži zaposlenje.\nOd ukupnog broja nezaposlenih, duže od dve godine na zaposlenje čeka 49,3 odsto osoba.\nNajveći broj nezaposlenih zabeležen je u Južnobačkom okrugu, gde na posao čeka 63.390 osoba. Sledeći po broju nezaposlenih je Južnobanatski okrugu, gde je 31.916 osoba bez posla.


U Kini ima još opasnih virusa koji su pretnja ljudima - Povezane vesti - Naslovi.net\nVUHAN - Kineska naučnica Ši Žengli sa Instituta za virusologiju u Vuhanu, upozorila je da u oblastima na jugu i jugoistoku Kine, populacije šišmiša nose druge sojeve korona virusa koji već sada mogu da se prenesu na ljude. Ona je ocenila da je… »\nKineska naučnica Ši Žengli, upozorila je da u oblastima na jugu i jugoistoku Kine, populacije šišmiša nose druge sojeve koronavirusa. Kako je navela, oni već sada mogu da se prenesu na ljude. Ona je ocenila da je moguće da ti opasni virusi već… »\nKINESKA naučnica Ši Džengli sa Instituta za virusologiju u Vuhanu, upozorila je da u oblastima na jugu i jugoistoku Kine, populacije šišmiša nose druge sojeve korona virusa koji već sada mogu da se prenesu na ljude. Ona je ocenila da je moguće… »\n"Žena šišmiš": Dramatično upozorenje virološkinje iz Vuhana: U Kini ima još opasnih virusa koji su pretnja ljudima\nKineska naučnica Ši Žengli sa Instituta za virusologiju u Vuhanu, upozorila je da u oblastima na jugu i jugoistoku Kine, populacije šišmiša nose druge sojeve korona virusa koji već sada mogu da se prenesu na ljude. Ona je ocenila da je moguće da… »\nNaučnica iz Vuhana poručila: "U Kini ima još opasnih virusa koji su pretnja ljudima"\nKineska naučnica Ši Žengli sa Instituta za virusologiju u Vuhanu, upozorila je da u oblastima na jugu i jugoistoku Kine, populacije šišmiša nose druge sojeve koronavirusa koji već sada mogu da se prenesu na ljude. Ona je ocenila da je moguće da ti… »\nAl Jazeera 05.12.2020\nKineska naučnica kaže da populacije šišmiša nose druge sojeve korona virusa koji već sada mogu da se prenesu na ljude. Kineska naučnica Shi Zhengli sa Instituta za virusologiju u Wuhanu, upozorila je da u oblastima na jugu i jugoistoku Kine… »\nKineska naučnica koja je otkrila kovid-19 upozorila svet na nove korona viruse! Kineska naučnica koja je otkrila kovid-19 upozorila svet na nove korona viruse! Kineska naučnica Ši Zengli sa Instituta za virusologiju u Vuhanu, upozorila je da u… »\n“Žena-šišmiš” iz Vuhana: U Kini ima još virusa poput korone\nVirolog dr Ši Žengli, poznata kao "žena šišmiš" kaže da u prirodi kruži mnogo rođaka virusa SARS-CoV-2. Šišmiši u pograničnim regijama južne i jugozapadne Kine nose još neke koronaviruse koji već sad imaju sposobnost prelaska na ljude… »


Radomirović: Ocena o opštem medijskom mraku u Srbiji ne stoji; Janjić: Nema dijaloga, vlada medijski mrak\n„Ocena o opštem medijskom mraku u Srbiji ne stoji“, rekao je predsednik UNS-a Vladimir Radomirović u emisiji „Pres i ja“ na RTV Vojvodina, odgovarajući na pitanje „kako tumači famozni medijski mrak u Srbiji“. Glavni urednik Bete Dragan Janjić smatra da „u mejnstrim medijima nemamo raspravu, nemamo dijalog i u tom smislu zaista vlada medijski mrak“.\nMedijski mrak je za mene ono što se dešavalo za vreme Borisa Tadića, kada ste imali simultani napad izvršne vlasti na medije i na pravosuđe u ovoj zemlji. Setite se takozvane reforme pravosuđa, njoj je prethodila ofanziva izvršne vlasti na medije i novinare. U to vreme retki su bili kritički, opozicioni mediji, sada ipak ima mnogo više tako nastrojenih medija“, rekao je Radomirović.\nOn je dodao da je nedavno na skupu Evropske komisije u Tirani rekao komesaru Johanesu Hanu da su na taj skup pozvani samo predstavnici tih malobrojnih medija i novinara koji ukazuju da je ovde stanje loše, a da godinama na takve skupove koje organizuje Evropska komisija ne budu pozvani predstavnici najvećih medija u zemlji, RTS, RTV-a, Danasa, Politike, Večernjih novosti.\nNa pitanje da li je kao jedan broj kolega, na konfereniciji stajao u crnoj majici iz protesta, Radomirović je rekao da nije i da se ne slaže sa tom vrstom protesta, niti sa njihovom ocenom medijskog stanja u zemlji.\nNa komentar da to povlači stav, koji je izneo Željko Bodrožić iz NUNS-a, da je to aktivna prorežimska pozicija, Radomirović je rekao da „poslednjih meseci imamo žestoke, neargumentovane napade na Udruženje novinara Srbije koje je najveća novinarska organizacija u ovoj zemlji, a od strane Nezavisnog udruženja novinara Srbije“.\n„Kolega Bodrožić je u Danasu rekao da smo mi zapravo prorežimsko udruženje, što nikako ne stoji. Mi smo najveća profesionalna novinarska organizacija u ovoj zemlji, a za razliku od NUNS-a, naši funkcioneri i članovi nisu politički angažovani u opozicionim strankama, kao ni za vlast, naravno“, rekao je Radomirović.\nNa pitanje šta je za njega medijski mrak, gde je tu realnost, a gde vrsta stava koji je politički ili opozicioni, glavni urednik agencije Beta Dragan Janjić rekao je da misli da „stav koji se tiče teze o medijskom mraku daleko prevazilazi domete opozicionih stavova“.\n„On je mnogo glasniji. Mislim da to kakva je medijska situacija u zemlji treba ceniti pre svega na osnovu onog što se može videti u medijima. Imamo jedan apsolutno uniformisani veliki, lavovski deo medija, u kome se, kad agencije koje rade medijska istraživanja, pokazuje prisustvo predstavnika vladajućeg bloka apsolutno dominantno i da praktično nema predstavnika opozicionih stranaka. Imate vrlo mali korpus medija koji ne mogu da se tretiraju kao provladini, u kojima ima i vladinih stavova, ali ima i drugačijih stavova. Čak i za vreme Borisa Tadića, u novinama, kada imate stav vlasti, imate i stav opozicije, nisu ti stavovi bili zabranjeni. To je bilo vrlo često i u novinama i na televiziji. Ja gledam sa tog stanovišta, kako to izgleda u smislu uticaja na javnost. Mi imamo jedan vrlo monolitan pristup koji ne može da se razbije“, rekao je Janjić.\nOn je dodao da „u mejnstrim medijima nemamo raspravu, nemamo dijalog i u tom smislu zaista vlada medijski mrak“.\n„Drugo pitanje koje je jako važno je odnos na tržištu. Mislim da je tržište potpuno derogirano, da je jako pritisnuto vladajućim blokom, raznim merama koje vladajući blok preduzima protiv onih koje ne smatra sebi dobrodošlim i da je u tom smislu tržište poremećeno. Na tržištu opstaju uglavnom mediji koji imaju na ovaj ili onaj način finansijska sredstva i koji su sa vladom, a drugi mediji jedva preživaljavaju. Ne slažem se da je situacija ovde u medijskom smislu toliko baš dobra, mislim da je vrlo daleko od dobre, i mislim da termin medijski mrak sasvim odgovara“, rekao je Janjić.\nNa pitanje da li, uprkos svim animozitetima, postoji zajednički imenitelj između UNS-a i NUNS-a gde dva relevantna novinarska udruženja mogu da postignu neku vrstu konsenzusa, Dragan Janjić rekao je da misli da ima više dodirnih tačaka nego što ima tačaka o kojima se UNS i NUNS sukobljavaju.\n„Mislim da treba raditi na tome da se jačaju dodirne tačke i u tom smislu ja ne volim da forsiramo razlike, ja bih više voleo da forsiramo sličnosti“, rekao je Janjić.\nVladirmir Radomirović rekao je da „UNS nijednim svojim potezom, nijednom akcijom nije NUNS uvredio ili rekao nešto što nije činjenično tačno“.\n„Uvek su ti napadi dolazili sa druge strane. Složio bih se sa kolegom Janjićem i mislim da je to jedna od bitnih tačaka oko kojih se slažemo, da je ekonomski položaj medija i novinara veoma težak, verovatno nikada nije bio gori od kad mi radimo ovaj posao“, rekao je Radomirović.\nOn je dodao da je su tačke o kojima se UNS i NUNS slažu, između ostalog, način raspodele budžetskog novca za medije.\n„Ovde se sve više učvršćuje monopol vlasti na taj novac i da vlast određuje da se novac koji građani izdvajaju za informisanje u javnom interesu izdvaja samo za medije koji su bliski vlasti. Imate takve zloupotrebe da se novac dodeljuje firmama koje su osnovane po raspisivanju konkursa ili firmama koje se uopšte ne bave proizvodnjom medijskog sadržaja“, rekao je Radomirović.\nDragan Janjić Vladimir Radomirović\n← Isterivali đavola u rijalitiju, REM „nema osnova“ da reaguje\nPutin potpisao: Mediji mogu biti označeni kao strani agenti →


Bomba u ABA ligi i definitivno najveće pojačanje u regionalnom takmičenju, a doveo ga je Borac iz Čačka.\nU želji da se prevaziđe rezultatska kriza, Čačani su doveli poznatog srpskog košarkaša Stefana Birčevića.\nKrilni centar koji je sa reprezentacijom Srbije osvojio srebro na Svetskom prvenstvu, Evropskom prvenstvu i Olimpijskim igrama rešio je da se vrati u domaću košarku.\nFoto: SIM/S. Đurić / Ustupljene fotografije\nStefan Birčević na SIM\nU ekipi sa Morave će Birčević igrati do kraja sezone, još od prošle trenira sa ovim klubom mada fizička sprema Birčeviću nije problem jer je aktivno trenirao od momenta kada je pre nekoliko meseci napustio Partizan.\nStefan Birčević će svakako biti najbitniji šrag u Borcu koji je odabrao zbog sjajne saradnje sa trenerom Markom Marinovićem sa kojim je bio saigrač sezone 2013/14 u kragujevačkom Radničkom.\n- Na dolazak u Borac sam se pre svega odlučio zbog Marka Marinovića sa kojim sam i igrao, ali i zbog sjajne grupe mladih igrača u ovom klubu kojima ću pokušati da pomognem. Cilj je da u narednim mečevima budemo što bolji i počnemo da pobeđujemo, dok je u prethodnom periodu falilo i sreće, rekao je za Blic sport Stefan Birčević.\nU ovom trenutku Borac je 11. na tabeli od 14 ekipa ABA lige sa skorom 2-7, Čačani su u neizvesnim završnicama ove sezone gubili od Budućnosti (86:83), FMP-a (93:87), Krke (90:86) i Igokee (73:71).\nPopularni Birča je ponikao u Metalcu, potom je igrao za Radnički nakon čega je usledila prva inostrana sezona - u Estudijantesu. Prvi put je dres Partizana obukao 2016. i napustio klub nakon godinu dana, usledila je Turska i igranje za Istanbul i Banvit, potom u Nemačkoj za Bon do prošle godine i povratka u Partizan.\nTrebalo je i ovu sezonu da Birčević odigra za crno-bele pošto je imao takav ugovor, ali je napustio klub dolaskom Vlade Šćepanovića, sada već bivšeg stratega crno-belih koji nije računao na njega.\nUŽIVO, METALAC - ZVEZDA Iz minuta u minut\nOd 2011. do 2017. je Stefan Birčević vezao neverovatne uspehe u reprezentaciji, prvo je osvojio zlato na Univerzijadi u Šenženu, potom 2014. srebro na Svetskom prvenstvu u Španiji, onda u Riju srebro na Olimpijskim igrama 2016. i za kraj u Turskoj na Evropskom prvenstvu novo srebro.\nVideo: Majke šampioni: VESNA BIRČEVIĆ (EPIZODA 20)\nMajke šampioni: VESNA BIRČEVIĆ (EPIZODA 20)\n„BIĆEMO OSVEŽENJE U ABA LIGI” Trener Borca o rečenici za koju BI VOLEO DA POSTANE ISTINA: „Dođite u Čačak da gledate polufinalnu seriju na Jadranu”\nPRED MAJSTORICU Andrić: Ova utakmica ima veću težinu nego svaka prethodna\nKošarkaš Partizana Mihajlo Andrić rekao je da će predstojeća, majstorica polufinala ABA lige protiv Cedevite (nedelja 19.00) biti najvažnija do sada.\nTrener košarkaša Crvene zvezde Dejan Radonjić izjavio je da njegov tim protiv Krke mora da pokaže veliku energiju i borbenost.\nMAGIJA POD OBRUČIMA U ABA LIGI Martin „POLETEO”, Jaramaz kao BRZI VOZ, brutalne blokade Mozlija i Atića /VIDEO/\nZavršeno je 5. kolo ABA lige, nema više neporaženih ekipa, ali vikend za nama obeležila su atraktivni potezi na Jadranu.\n"Imamo MALO VREMENA" Radonjić posle poraza u Moskvi okreće se ABA ligi: FMP je kvalitetna ekipa, imaju ambicije\nKošarkaši Crvene zvezde vraćaju se u Beograd iz Moskve danas u popodnevnim časovima, ali vremena za bilo kakav odmor i analizu utakmice u Rusiji – nema.


PR Organizacija RS (PRO RS)\nMootools vs. Prototype\nU sklopu projekta Omarska Wireless sam angažovan da na osnovu baze podataka o korisnicima i protoku podataka kreiram mini aplikaciju koja bi korisnicima pružala informacije o protoku, potrošnji i ukupnoj cijeni.\nRoundCube: novo lice e-maila\nOdličan webmail klijent je postavljen na sajt Grave Design i od danas će biti jedan od opcionih paketa koji će se instalirati zajedno s G:MAX CMS-om. Za više informacija možete pogledati sajt roundcube.net.\nS obzirom da mi je nedavno PowerBook G4 zvanično ostao bez punjača, odlučio sam se prebaciti na novo parče opreme koje je nešto standardnije i na žalost puno lošije.\nCilj PR Akademije je da svim polaznicima omogući da usavršavanjem postojećih i sticanjem novih znanja i vještina u oblasti odnosa s javnošću doprinesu razvoju profesije i svom ličnom i profesionalnom razvoju.\nKako nije postojalo riješenje koje bi se nadogradilo, već je trebalo načiniti posve nov sajt - to je omogućilo da se odriješenih ruku krene ka realizaciji.\nNakon razvoja i testiranja G:Lite CMS-a, ukazala se potreba za razvojom naprednijeg CMS riješenja koje bi zadovoljilo potrebe zahtjevnijih korisnika.


RT: Gugl priznao da prati korisnike i kada je isključena opcija istorija „istorija lokacije“\nRT: Gugl priznao da prati korisnike i kada je isključena opcija istorija „istorija lokacije“\nGugl je potvrdio da i dalje prati korisnike čak i nakon što se isključi postavka "Istorija lokacije" na uređaju. Objašenje dolazi samo jedan dan nakon što je ovakva praksa otkrivena u istraživanju AP-a.\nU objašnjenju se pominje stranica pomoći za "istoriju lokacije", koju je Gugl promenio u četvrtak. Nekada pogrešan tekst promenjen je tako da sada piše: "Ovo podešavanje ne utiče na druge servise za lokaciju na vašem uređaju" i upoznati ste da "neki podaci o lokaciji mogu biti sačuvani kao deo vaše aktivnosti na drugim servisima, kao što su `pretraživanje` i `mape`."\nNa stranici je tranije stajalo da "kada isključite istoriju lokacije, mesta koja na idete više nisu uskladištena".\nPromena dolazi čak iako je portparol kompanije Gugle saopštio u sredu da je kompanija pružila "jasne opise" svih Guglovih alata koji mogu sačuvati lokacije korisnika.\nIzema dolazi dan nakon što je AP otkrio u izveštaju da Gugl zaista i dalje prati korisnike kada je funkcija "Istorija lokacije" isključena. Novinska agencija je istraživala ovo pitanje nakon što je K. Šankari, diplomirani istraživač na Univerzitetu Berklej saopštila o tome kako ju je uređaj upućivao na ocenu nedavne posete tržnom centru "Kol" uprkos tome što je funkcija "istorije lokacija" onemogućena. Tvrdnje AP su kasnije potvrdili i istraživači za kompjuterske nauke na Univerzitetu Prinston.\nIako je moguće potpuno onemogućiti praćenje lokacije, to je mnogo komplikovanije nego što je Gugl u početku navodio. Korisnici moraju ručno da obrišu markere označenih lokacijea, pri čemu svaki od njih treba izabrati i izbrisati pojedinačno, osim ako ne želite da izbrišete istovremeno svu sačuvanu aktivnost.\nfoto: © Dado Ruvic / Reuters / RT/ vostok.rs\nVisoki američki diplomata sleteo je u Nju Delhi, sa ciljem da izvrši pritisak na indijsku vladu da ne nabljavlja ruske PVO sisteme S-400 i kinesku "Huavej" mobilnu tehnologiju u...\nNema apsolutno nikakvih dokaza da su spoljne snage poput Rusije koristile Fejsbuk kako bi uticale na korisnike i britansko glasanje o napuštanju Evropske unije, saopšteno je danas iz te...\nRT: Velika igra na Arktiku: SAD planiraju vojnu luku kako bi se suprotstavile Rusiji i Kini\nAmerički zakonodavci žele da se njihova vojska suprotstavi Rusiji i Kini na otvorenom moru tako što će pronaći jednu ili više lokacija za luku koja bi pomogla u podsticanju...\nDokument Pentagona u kojem se opisuje doktrina SAD-a o nuklearnim operacijama je bio javno dostupan oko sedmicu dana, a zatim je postao samo za "službeno korištenje". Ono što je...\nNATO: Rusija pokazala nameru da naruši arhitekturu evropske bezbednosti\nVojni konflikt između Rusije i NATO-a je malo verovatan, ali je ujedno i moguć, navodi se u izveštaju Odbrambenog koledža NATO-a „Značaj Baltika: Zaštita severoistočnih\nIzrael, koji rutinski optužuje Iran da pokušava da nabavi nuklearno oružje i obećava da će upotrebiti silu da zaustavi Teheran, održava svoj vlastiti nuklearni arsenal koji se procenjuje na...


Aktivnosti kulskih komunalnih preduzeća tokom prethodne nedelje - www.025.rs\nwww.025.rs / KULA / Aktivnosti kulskih komunalnih preduzeća tokom prethodne nedelje\nTokom prethodne nedelje, ekipe javnih komunalnih preduzeća u opštini Kula nastavile su uređenje zelenih površina u okviru svojih redovnih aktivnosti.\nU Crvenki su radnici JKP „Vodovod“, pored kosidbe i uređenje javnih zelenih površina, započele i sanitarnu seču stabala. U ulici Žarka Zrenjanina je otklonjen problem zagušenja kanalizacione mreže, koji je nastao nakon obilnih padavina.\nRadnici JKP „Ruskom“ zaduženi za komunalne poslove u Kruščiću, pored redovnih poslova uredili su zelene površine oko stambenih zgrada i groblje u ovom naselju, dok su ekipe zadužene za uređenje Ruskog Krstura uklonile visoko rastinje na više lokacija i pokosile prostor oko Doma zdravlja, kao i u parku.\nU Sivcu, ekipe JKP “Radnik” uredile su i pokosile zelene površine na groblju. Pored toga saniran je kvar na vodovodnoj mreži u ulici Živka Džuvera i pokošene su bankine u glavnoj ulici.\nRadnici RJ “Vodovod” JKP „Komunalac“ izvršili su redovnu kontrolu i čišćenje pumpi fekalnih stanica i podstanica u Kuli.\nUklanjanje grana koje ometaju vodove elektromreže u Sivcu, kao i orezivanje i uklanjanje grana na više lokacija u Kuli obavila je ekipa odeljenja “Urbanističko planiranje i održavanje puteva”, dok su radnici RJ „Čistoća“ pokosili zelene površine i brinuli o higijeni javnih površina na više lokacija u Kuli.\nTags: komunalna preduzeća, kula


Potomci Rahmanjinova u postojbini kompozitora | Glas javnosti\nPočetna > Kultura > Potomci Rahmanjinova u postojbini kompozitora\n- Praunuka Rahmanjinova Natalija Vanamejker-Havijer, koja s članovima porodice boravi u Rusiji, predala je gradu desetine fotografija Rahmanjinova snimljenih krajem 19. i početkom 20. veka, među kojima ima i kopija i originala - saopštio je predstavnik administracije.\nPrema rečima potomaka muzičara, koji se ubraja među najveće virtuoze svog doba, te fotografije nikada ranije nisu objavljivane.\nPredati materijali biće čuvani u ustanovama kulture koje nose kompozitorovo ime, u koledžu umetnosti, Dečjoj muzičkoj školi i Centru muzičke kulture.\nRahmanjinovljevi potomci žive u Kostariki, a nameravaju da obnove porodičnu kuću na imanju blizu Novgoroda koja je srušena u Drugom svetskom ratu. Natalija Vanamejker-Havijer, njen sin Džordan i suprug Džefri članovi su međunarodnog Društva Rahmanjinova čije je sedište u Londonu.\nSergej Vasiljevič Rahmanjinov rodio se u mestu Semjenovo, u Novgorodskoj guberniji. Detinjstvo je proveo na porodičnom imanju Onjeg blizu Velikog Novgoroda koje je kasnije često obilazio.\nMuzika Rahmanjinova prožeta je elegičnim akcentima koji katkada prelaze u izrazitu melanholiju. Najpoznatija su mu klavirska dela oblikovana pod uticajem Lista i Šopena. Među njima su „Rapsodija na Paganinijevu temu“, „Elegični trio“, „Ostrvo mrtvih“, „Proleće“ i „Zvona“.


Lideri G20 prihvatili program izvlačenja sveta iz recesije\nPosle jučerašnjih formalnosti, lideri država Grupe 20 su danas u Londonu zasukali rukave i prionuli na posao. Cilj im je bio da usaglase strategiju protiv globalne recesije. Američki predsednik Barak Obama im je rekao da to može da se postigne „jedino zajednički“. Britanski premijer Gordon Braun, na završetku samita, saopštio je da su učesnici skupa prihvatili program izvlačenja sveta iz recesije, spasavanja radnih mesta i pooštravanja regulacije finansijskog tržišta.\nZa predsednika Obamu, prvi veliki međunarodni samit nije bio lak. On je doputovao u London jedva 70 dana od dolaska u Belu kuću, u nadi da će uspeti da dokaže da Sjedinjene Države čine sve što treba da bi oživele svoju ekonomiju. Naglasio je da je došao da sluša, ali i da vodi.\nMeđutim, lideri koji su mnogo duže na vlasti, naročito u Evropi, imaju drugačija gledišta. Samit, koji je trajao gotovo pet sati, borio se sa problemom poboljšanja kontrole finansijskih institucija, kao što su hedž fondovi koji predstavljaju najveći rizik.\nČak i okupljanje svih lidera za grupni portret nije bilo jednostavno. Kanadski premijer Stiven Harper je dobio prekore što je zakasnio, tako da su svi morali da poziraju još jednom. Onda se ispostavilo da su lideri Italije i Indonezije propustili i tu priliku.\n„Svet se na današnji dan okupio da se bori protiv globalne recesije“, poručio je Gordon Braun.\nBraun je, pored ostalog, saopštio i da će G-20 da obezbedi više od hiljadu milijardi dolara, koji će preko Međunarodnog monetarnog fonda i drugih finansijskih institucija da se koriste za podsticaj trgovine i pomoć zemljama teško pogođenim ekonomskom krizom.\nNa završetku skupa, američki predsednik je izjavio da će samit Grupe 20 biti prelomna tačka globalnog ekonomskog oporavka. On je istakao da su okupljeni lideri uspeli da prevaziđu časna razmimoilaženja.\n„Dogovorili smo se da preduzmemo seriju koraka bez presedana da bismo obnovili rast i sprečili da se ovakva kriza ikada ponovi“, naveo je Obama.\nNa posletku, svi lideri su delovali kao da su zadovoljni kompromisnim zaključcima. Demonstranti su za to vreme mogli da priđu na otprilike kilometar i po o konferencijskog centra i održe mirnije i drugačije proteste od jučerašnjeg divljanja po londonskoj finansijskoj četvrti.\nČuveni lik, poznat kao francuski Čovek pauk, popeo se uz fasadu „Lojda“ i razvio transparent protiv globalnog zagrevanja. Predsednik Obama je nastavio svoje diplomatske aktivnosti i, pored ostalog, pozvao južnokorejskog predsednika Lija da u junu dođe u Belu kuću.


RTS :: Bivšem direktoru Agencije za osiguranje depozita dve godine zatvora\nHronika Bivšem direktoru Agencije za osiguranje depozita dve godine zatvora\nutorak, 01. okt 2019, 12:22 -> 12:43\nBivšem direktoru Agencije za osiguranje depozita dve godine zatvora\nOvom odlukom je potvrđena druga prvostepena presuda Višeg suda u Beogradu, ali mu je Apelacioni sud izrekao i meru zabrane vršenja poziva, delatnosti i dužnosti vezanih za raspolaganje, korišćenje, upravljanje, rukovanje i čuvanje tuđe imovine od pet godina.\nZoran Obradović je osuđen jer je tokom 2014. godine do 7. maja, kao direktor Republičke agencije za osiguranje depozita, koja je u funkciji stečajnog upravnika "Nove Agrobanke u stečaju" iz Beograda, posredno preko osuđenog Branislava Kovačevića od G. N., vlasnika jedne niške firme zahtevao 100.000 evra da bi u okviru svog službenog ovlašćenja izvršio službenu radnju koju bi morao da izvrši.\nU presudi se navodi da je polovinom decembra 2013. godine Dimitrijević telefonom pozvao G. N. ponudivši mu pomoć da njegovo privredno društvo uđe u plan reorganizacije, jer je bilo u stečaju i bilo dužnik "Nove Agrobanke u stečaju", na šta je G. N. pristao.\nObradović je za skidanje hipoteke na lokalu G. N. u Nišu i za ceo posao oko davanja saglasnosti na unapred pripremljeni plan reorganizacije tražio 100.000 evra, piše u presudi.\nU obrazloženju odluke Apelacionog suda o meri bezbednosti za Obradovića, naveo je da bi dalje vršenje navedenih delatnosti bilo opasno imajući u vidu da je osuđen za koruptivno krivično delo.\nIstom odlukom, Apelacioni sud je Vojislavu Dimitrijeviću preinačio prvostepenu oslobađajuću presudu i osudio ga zbog pomaganja u primanju mita na osam meseci zatvora, s tim što on ima pravo žalbe Apelacionom sudu u trećem stepenu.\nApelacioni sud je osudio Dimitrijevića jer je, kako se navodi, nesumnjivo zaključeno da se u radnjama Dimitrijevića stiču obeležja krivičnog dela primanje mita u pomaganju, jer je njegova odbrana u kojoj je negirao krivično delo oporvgnuta pre svega iskazom osuđenog Kovačevića i pisanim dokazima.


RUSKI EKSPERT: Lome Srbiju da bi napravili ANTIRUSKU NATO-JUGOSLAVIJU | WebTribune\nHome SPEKTAR RUSKI EKSPERT: Lome Srbiju da bi napravili ANTIRUSKU NATO-JUGOSLAVIJU\nZahtevi EU prema Beogradu da potpiše separatni sporazum sa samoproglašenom Prištinom ima pred sobom za cilj realizaciju narednih koraka koji vode ka pravljenju ”antiruske NATO-Jugoslavije” na Balkanu i otvaraju put za novu vojno-političku ekspanziju NATO-a na postsovjetskom prostoru.\nVarijane razvoja dobađaja vezanih za pregovore Beograda i Prištine i njihove moguće posledice za rusku novinsku agenciju EA Daily razmatra ekspert za Balkan Viktor Kolbanovski. On predlaže da se regulisanje kosovske krize vrati pod okrilje Ujedinjenih nacija.\nPosle obnove pregovora Beograda i Prištine o ”potpunoj normalizaciji odnosa” krajem juna u Briselu i sastanka predsednika Srbije Aleksandra Vučića sa Hašimom Tačijem, i u srpskoj i u albanskoj štampi pojavile su se različite pretpostavke o varijantama rešenja za Kosovo koje se nalaze na pregovaračkom stolu – od podele i razmene teritorija do uzajamnog priznanja.\nMoskva je izvukla ozbiljne pouke i izvela zaključke vezane za negativne posledice ruskog ćutanja u vreme potpisivanja Briselskog sporazuma. Tada, početkom 2013. godine, Zapad, opijen lakim plenom na Blkanu, hitno je preusmerio svoje grabljive apetite u stranu Ukrajine. Zlurada klica još jednog talasa evroatlantske blokovske ekspanzije, proklijala 19. aprila 2013. godine u Briselu, urodila je plodom deset meseci kasnije kada se desio državni udar u Kijevu i građanski rat na jugoistoku Ukrajine.\nZato danas zahtevi EU prema Beogradu da potpiše separatni sporazum sa samoproglašenom Prištinom ima pred sobom za cilj realizaciju narednih koraka koji vode ka pravljenju ”antiruske NATO-Jugoslavije” na Balkanu i otvaraju put za novu vojno-političku ekspanziju NATO-a na postsovjetskom prostoru.\nZapočeće još ubzranije uvlačenje Ukrajine i Gruzije u orbitu alijanse, između ostlog putem isporuka smrtonosnog naoružanja i obuke ukrajinskih i gruzijskih vojnika od strane instruktora NATO.\nTakva dejstva u spoju sa raspirivanjem revanšističkih raspoloženja rusofobskih i neonacističkih grupacija – sledbenika Bandere i Šuheviča, prete u doglednoj budućnosti rizikom od izbijanja pograničnih provokacija i konflikata.\nTako separatni sporazum Beograda i Prištine i ekspanzija NATO-a na Balkanu koja će uslediti svojim posledicama direktno prete interesima nacionalne bezbednosti Rusije na granicama sa Ukrajinom i Gruzijom.\n”Na slične agresivne korake koji predstvljaju direktnu pretnju Rusiji reagovaćemo recipročno. Naše kolege koje igraju na kartu zaoštravanja odnosa, težeći između ostalog uključe, recimo, Ukrajinu ili Gruziju u ”vojnu orbitu” alijanse, trebalo bi da razmisle o mogućim posledicama takve neodgovorne politike”, – ključna je poruka predsednika Rusije Vladimira Putina u tradicionalnom izlaganju na savetovanju ambsadora i stalnih predstavnika Rusije 19. jula ove godine.\nU slučaju Rusije, koja je izvršila kvalitativni skok u oblasti vojnih tehnologija i koja poseduje superoružje, dati faktori ne prete suverenitetu zemlje, ali ipak čine verovatnijim pogranične provokacije. Sa druge strane za Srbiju separatni sporazum sa kosovskim Albncima u korist NATO-a će imati karakter opštenacionalne i državne katastrofe.\nSrpsko stanovništvo može da očekuje pretvranje Kosova, a zatim i ostatka Srbije u ”protektorate NATO-a”, teritorijalnu realizaciju nacionalističkog projekta formiranja ”Velike Albanije”, revidiranje Dejtonskog sporazuma i unitarizaciju Bosne i Hercegovine. Glavna posledica će biti stvaranje nove ”antiruske NATO-Jugoslavije” na Balkanu.\nNeće biti preterano ako se kaže da u tim planovima srpski narod očekuje krajnje teško i ponižavajuće stanje, još veća diskriminacija od one sa kojom se suočavaju Srbi u ”NATO-protetktoratu Crnoj Gori”.\nOvakav scenario izaziva krajnje negativnu reakciju Srba. Protiv separatnog sporazuma sa Prištinom istupa Srpska pravoslavna crkva, javne ličnosti. Kosovski problem konsoliduje kako srpske patriote, tako i prozapadne liberale. Produbljivanje raskola u društvu i dalja polarizacija snaga u Srbiji već počinje da predstavlja realnu opasnost po unutar političku stabilnost zemlje.\nIpak umesto regulisanja konflikta, u ofisu šefa spoljnopolitičke službe EU Federike Mogerini vodi se izuzetno nepoštena igra. Protiv Srbije istupaju najmanje četiri učesnika. Među njima dvoje – EU i kosovski separatisti – igraju otvoreno, a iza njihovih leđa stoje još dve snažne sile: NATO i uticajni lobisti američkog klana Klintoni-Obame. Apriori u ovakvoj igri bez pravila nema mesta za kompromis. Svaki rezultat, nezavisno od sadržaja separatnog sporazuma, pretvoriće se u katastrofu po Srbiju.\nKao kvalitetni rasplet u datoj situaciji deluje povratak regulisanja kosovskog pitanja pod okrilje SB UN. Takvo rešenje isključuje stanje ”zamrznutog konflikta” i može da obezbedi dugoročno rešenje kosovskog problema kroz pregovore zainteresovanih strana na osnovu stavova rezolucije 1244 SB UN.\nU tom slučaju srpska unutarpolitička situacija vratiće se u stbilne tokove, a kosovski Albanci dobiće odličnu mogućnost da uključe u pregovore predstavnike SAD, na čijem su učešću dugo i uporno insistirali.


Pokrenute aktivnosti na izgradnji geografskog informacionog sistema (GIS)\nPočetkom maja, Federalno ministarstvo okoliša i turizma pokrenulo je aktivnosti na izgradnji geografskog informacionog sistema (GIS) o područjima FBiH na kojima postoje nelegalne ili polulegalne deponije krutog otpada.\nU tom cilju, radi formiranja relevantne baze podataka o lokacijama i svim ostalim potrebnim karakteristikama ovih deponija, od resornih kantonalnih ministarstava zatraženo je dostavljanje ovih podataka sa područja svih općina svakog od kantona.\nAktivnost prikupljanja ovih podataka se bliži kraju, dobijeno je dosta kvalitetnih informacija što će biti osnova za dalji rad na ovom značajnom projektu.\nParalelno sa ovim aktivnostima odvijaju se i aktivnosti na definiranju projektnog zadatka koji podrazumijeva kreiranje adekvatnog softvera za ažurno vođenje registra nelegalnih deponija te planiranje i upravljanje projektima i procesima sanacije kao i brzu razmjenu podataka sa subjektima na svim nivoima podjeljene odgovornosti za rješavanje ovih problema.\nU konačnici, rezultat planiranog projekta je sveobuhvatno i sistematsko rješavanje pitanja saniranja nelegalnih i polulegalnih deponija krutog otpada što će se realizirati u saradnji sa kantonima i općinama u FBiH, uz obezbjeđivanje finansijske podrške kroz međunarodne i domaće fondove i poticaje.\nU sinergiji sa provedbenim propisima za upravljanje pojedinim vrstama krutog otpada (pravilnici o upravljanju ambalažom i ambalažnim otpadom, elektronskim i elektroničkim otpadom, otpadnim baterijama i akumulatorima, otpadnim gumama) koji su u fazi donošenja, stvara se logičan okvir za ekonomski održive aktivnosti na rješavanju ovog pitanja u FBiH.\nPreuzeto sa službene web stranice Federalnog ministarstva okoliša i turizma


petak, 28. avgust 2015. 13:18\nHumanitarna organizacija Životni put iz Kragujevca u saradnji sa Topličkim upravnim okrugom donirala je Opštoj bolnici „dr Aleksa Savić“ pedeset antidekubitalnih dušeka koji su raspoređeni na odeljenjima kojima je ova vrsta opreme najpotrebnija.\npetak, 28. avgust 2015. 08:53\npetak, 28. avgust 2015. 01:10\nZašto ih zovemo plavušama kad im je kosa žuta? Evo odgovora\nToliko nam je normalno da ženu žute boje kose nazivamo plavušom, iako nam je svima potpuno očigledno da njene zlatne vlasi nemaju nikakve veze sa bojom neba ili mora.\nčetvrtak, 06. avgust 2015. 10:05\nJedna sobraćajka u Blacu\nNa području Policijske uprave u Prokuplju u toku jučerašnjeg dana dogodila se jedna saobraćajna nezgoda u Blacu u kojoj nije bilo povređenih lica i pričinjena je manja materijalna šteta.\nčetvrtak, 06. avgust 2015. 09:47\nRadovi na dalekovodu Novo Naselje\nZbog radova na dalekovodu 10 kV Novo Naselje, dana 07. avgusta 2015. godine u vremenu od 10 do 13 časova doći će do povremenih prekida u napajanju potrošača u selima: Balinovac, Dešilovo, Donje Kordince, Gornje Kordince, Petrovac, Džigolj, Klisurica, Bajčince, Kostenica, Novo Selo i Mikulovac.\nsreda, 05. avgust 2015. 10:33\nPovremeno isključenje struje u Borskoj i uluci Kosovke devojke\nZbog radova na NN mreži u reonu trafo stanice 10/0,4 kv "Prizrenska" ul.Borska i Kosovke devojke, sutra 06. avgusta 2015. godine u vremenu od 09:00 do 14:00 časova biće povremenih prekida u snabdevanju električnom energijom.\nčetvrtak, 30. jul 2015. 13:29\nApel MUP-a građanima: "Sprečimo požare"\nčetvrtak, 30. jul 2015. 13:19\nRadovi na uličnoj rasveti u Mikulovcu i Draganji\nZbog radova na EEO u trafo reonu TS 10/0,4 kV "Mikulovac", biće prekida u snabdevanju električnom energijom od 08:00 do 12:00 časova dana 31. jula 2015. godine u selu Mikulovac, kao i u Gornjoj Draganji u vremenu od 12:00 do 14:00 časova.\nčetvrtak, 30. jul 2015. 13:01\nPovremeno isključenje struje zbog radova\nZbog radova na EEO doći će do prekida u snabdevanju električnom energijom od 09 : 00 do12 : 00 časova dana 31. jula 2015. godine u selima Zdravinje, Gornja Bresnica, Raševac, Ajdanovac i Bresnica Brana.\nutorak, 21. jul 2015. 09:56\nPSK "Toplica" obeležava 10 godina od osnivanja\nPovodom 10 godina od osnivanja kluba, u sredu 22. jula u prostorija Narodnog muzeja Toplice u Prokuplju održaće se svečana i redovna sednica Skupštine PSK „Toplica“.


RTCG - Radio Televizija Crne Gore - Nacionalni javni servis :: Društvo :: Niti jedan advokat nema želju da izbjegne porez\n30. 07. 2021. 07:51 >> 09:25 5\nPredsjednik Advokatske komore Crne Gore Zdravko Begović kazao je da niti jedana advokat u zemlji nema namjeru da izbjegne plaćanje poreza. Uoči najavljenog prekida štrajka advokata, on je rekao da se nada da će se pronaći rješenje koje će odgovarati i advokatima i građanima.\nU Jutarnjem programu TVCG najavio je da bi tokom dana trebalo da potpišu protokol sa ministarstvima pravde i finansije, kako bi već od ponedjeljka advokati mogli da se vrate redovnim aktivnostima.\n"Tim protokolom je definisano da se izvrši analiza svih elemenata Zakona o fiskalizaciji, kako bi se uvažile specifičnosti advokoatske profesije. Što smo tražili tim protokolom smo i dobili", kazao je Begović.\nOn tvrdi da nijedan od crnogorskih advokata nema ni želju, ni namjeru da izbjegne plaćanje poreza ili evidentiranje prometa u advokatskim kancelarijama.\n"Mi smo se ovim putem trudili da se evidencija prometa vrši na način koji odgovara advokatskoj profesiji i njenim specifičnostima. Nadam se da ćemo naći rješenje koje će odgovarati ne samo advokatima, već i građanima Crne Gore, da na kvalitetan način nađu put do pravde", rekao je Begović.\nGovoreći o poreskom dugu advokata, Begović je rekao da ne postoji profesija ili djelatnost koja nema problema sa porezom i poreskim dugom.\n"Svako je u obavezi da plati porez. Smatram da je država tu, sa svojim mehanizmima, u stanju da oni koji nijesu u mogućnosti da iz neopravdanih razloga plate porez, sankcioniše", navodi Begović.\nštrajk advokata Zdravko Begović Zakon o fiskalizaciji\nOd 1. juna naplatili 12 miliona više PDV-a


Guverner Južnog Tirola: Naš primer autonomije vrlo uspešan u postizanju mirnog suživota - Kosovo Online\nGuverner Južnog Tirola: Naš primer autonomije vrlo uspešan u postizanju mirnog suživota\n30. Maj 2021. • 10:58\nPrimer Južnog Tirola pominjao se kao moguće rešenje u dijalogu Prištine i Beograda više puta, a ponovo je bio naznačen i u jednom od "non pejpera" kao rešenje za status severa Kosova, gde većinski žive Srbi. U intervjuu za Kosovo onlajn guverner Južnog Tirola Arno Kompačer navodi da su mnoge delegacije posetile Južni Tirol tokom proteklih decenija da bi saznale više iz njihovog iskustva, a među njima i Dalaj Lama.\nOn je ponosan na činjenicu da se Južni Tirol često koristi kao uzor mirnog suživota.\nVaš komentar na činjenicu da se model Južnog Tirola pominje kao rešenje u dijalogu Beograda i Prištine?\nU današnje vreme instrumenti za prilagođavanje unutrašnjim etničkim sukobima dobijaju sve veći značaj u celom svetu. Stoga smo primetili da takođe raste interesovanje za autonomiju Južnog Tirola u poslednjih nekoliko godina. Pravni okvir autonomije garantovao je koegzistenciju tri jezičke grupe na našoj teritoriji i umirio je sukob u Južnom Tirolu posle Drugog svetskog rata.\nNaročito, kada razmišljamo o problematičnoj prošlosti Južnog Tirola sa italijanskim fašizmom i nacional-socijalističkom okupacijom, mislim da 50 godina nakon primene našeg statuta o autonomiji možemo sa sigurnošću reći da imamo prilično uspešan put iza sebe. Danas se Južni Tirol često koristi kao uzor mirnog suživota između različitih jezičkih grupa i tokom različitih godina se spominjao kao primer u različitim prilikama.\nSa kojim primerima vas najviše upoređuju?\nKrim, Kipar, Nagorno-Karabah, Rojava, da pomenem samo neke. Mnoge delegacije posetile su Južni Tirol tokom proteklih decenija da bi saznale više iz našeg iskustva. Najistaknutiji posetilac možda je bio Njegova svetost Dalaj Lama i tibetanska vlada u egzilu, ali predstavnici različitih manjina u Evropi, predstavnici država i tela za ljudska prava kao što su Savet Evrope ili OEBS redovno posećuju Južni Tirol. Naši stručnjaci su uključeni u konsultantske kuće širom sveta. Stoga nam nije novo što naša autonomija dobija pažnju i uvek smo zahvalni ako možemo da pomognemo svojim iskustvom i znanjem.\nDa li mislite da bi tako nešto zaista moglo biti rešenje u dijalogu između Srbije i Kosova?\nUvek preciziramo da naša autonomija nije izvediva jedan prema jedan. U svakom sukobu postoji mnogo faktora specifičnih za slučaj, poput istorijske i ekonomske situacije, pravnog okvira i društvenih aspekata, koji moraju biti uzeti u obzir. Naša autonomija nije lek, ali možda bi bilo zanimljivo detaljnije pogledati neke od uspešnih postupaka i instrumenata Južnog Tirola, kao što su naš etnički proporcionalni sistem, naše zajedničke komisije koje se bave donošenjem autonomije ili naš jezik i kulturna prava. I ostaje jedna od naših najvažnijih poruka, da vredi mirno pregovarati o pronalaženju kompromisa.\nVerujete li da Beograd i Priština mogu da postignu sporazum uz posredovanje EU i SAD?\nU prošlosti smo u nekoliko navrata videli da međunarodna pažnja može pomoći u rešavanju sukoba. Takođe u Južnom Tirolu, internacionalizacija sukoba i, kasnije, rezolucije Ujedinjenih nacija šezdesetih godina i proces evropskih integracija bili su važni faktori. Posredovanje je uvek korisno, ali stvarna promena mora se postići pregovorima između uključenih strana u pronalaženju mirnog kompromisa. Put Južnog Tirola uvek je bio put pregovora i još uvek su pregovori ključni.\nDa li zemlje Zapadnog Balkana treba da budu primljene u EU što je pre moguće?\nSnažno podržavam evropski projekat i ujedinjenu Evropu, stoga sam uvek bio za angažovanje Evropske unije da podrži postepenu integraciju zemalja zapadnog Balkana sa Unijom. Mislim da morate razmatrati postupak prijave od slučaja do slučaja - iako nisam stručnjak za Zapadni Balkan, moj je utisak da se situacija razlikuje od zemlje do zemlje. Ipak, važno je da EU održava redovne bilateralne odnose sa parlamentima zemalja zapadnog Balkana i ulaže u jačanje saradnje.\nKako gledate na uticaj Rusije i Kine na Balkan?\nMislim da generalno uticaj Kine raste u svetu, posebno projekti "Jedan pojas, jedan put" imaju snažan uticaj u svetu, a takođe i na Balkanu. Naravno, takođe raste i uticaj Rusije, posebno na Balkanu. Živimo u globalnom svetu gde Evropa mora da zaštiti svoje interese, posebno na kontinentu. I ne zaboravimo istorijsku vezu između nekih zemalja EU i Balkana.\nSrbija Kosovo dijalog EU\nSamo za preshevsku dolinu vazhi ovo\nHa ha ha hocete i Presevsku dolinu malo sutra samo hocete da grabite prosla su ta vremena.Mozete da sanjate presevsku dolinu ona je Srpska teritorija lao i Kosovo i Metohija\nPa hajde neka onda Kosovo bude "Tirol" u Srbiji, ako vam se toliko svidja ovo resenje?\nTirol samo za preshevske doline izmexhu serbiu i preshevske doline\nVučić: Nijedan “non-pejper” nisam podržao, jer svi predviđaju nezavisno Kosovo\nVučić: Želimo kompromis, ali neću da im potpisujem priznanje nezavisnosti Kosova


NSinfo: Dvostruki standardi - Najveća sramota trgovinskih lanaca: "Kao da smo Aboridžini..."\nDvostruki standardi - Najveća sramota trgovinskih lanaca: "Kao da smo Aboridžini..."\nBugarske vlasti apelovale su na Evropsku uniju da eliminiše\n"dvostruke standarde" koje prehrambene kompanije primenjuju.\nOvakvi standardi se primenjuju prilikom prodaje proizvoda različitog kvaliteta pod istim brendom na istoku i zapadu EU.\n"Dvostruki standardi kod prehrambenih proizvoda u Evropskoj uniji doprineli su tome da se 100 miliona ljudi (na istoku EU) osećaju kao Aboridžini", izjavio je bugarski premijer Bojko Borisov na konferenciji o zaštiti prava potrošača u Sofiji, a prenosi agencija Rojters.\n"Bio bih veoma posramljen da sam na mestu ovih lanaca i proizvođača. Zar to nije sramota? Ko je taj pametni čovek u Evropi koji je odlučio da bebe u Bugarskoj preferiraju palmino ulje u mleku?", zapitao je Borisov, aludirajući na nedavnu istragu bugarskih vlasti i otkriće da mleko za bebe u Bugarskoj sadrži veće količine palminog ulja nego identičan proizvod na zapadu Unije.\n"Jedinstvo EU znači jedan standard", poručio je on.\n... ap vojvodina, evropa, hrana, Novi Sad, region, srbija, supermarket


Šamac: U toku sanacija puta u Tursinovcu\n12. okt 2018 356\nU Mjesnoj zajednici Tursinovac u toku je sanacija puta u dužini 300 metara, a put je izdignut u visini od jednog metra.\nUkupna vrijednost radova je preko 20.000 KM koje je finansirala opština Šamac iz Budžeta sa partnerima, firmama koje vrše eksploataciju šljunka na šamačkom području „ST – Kop“, „Sigma – komerc“, „Ušće Bosne“ i „Dule“.\nNačelnik opštine Šamac Đorđe Milićević izrazio je svoje zadovoljstvo što se poslije dugo vremena radi na sanacija ovog puta prema Tursinovcu.\n- U sanaciju su se uključile četiri firme kojim ovim putem želim da se zahvalim. Negdje oko 1.600 m3 šljunka je nasuto na put i biće postavljene 24 betonske cijevi tako da mještanima obezbijedimo stalnu saobraćajnu komunikaciju sa ostatkom opštine – kaže Milićević.\nOn je dodao da mještani Tursinovca u zimskom periodu usljed kiše i snijega imaju poteškoće da izađu iz svoje mjesne zajednice, tako da je ovo dobar primjer kako se u saradnji sa domaćim privrednicima mogu napraviti pomaci korisni za stanovnike, pišu Posavske novosti.\n- Pored lokalnih partnera i privrednika koji nam pomažu u aktivnostima i doniraju određena sredstva, narednih dana počinje asfaltiranje dvije ulice u dužini od 100 m u naselju „Jasenik“, a riječ je o sredstvima dobijenih kroz odobreni projekat od Vlade RS. Asfaltiranje ulice u dužini od 350 m u naselju „Duga“ je završeno, a u finansiranju su učestvovali stanovnici iz ulice Duga 50% i opština Šamac sa 50% iz Budžeta“ – kaže Milićević\nTagovi: sanacija puta


PRIJEM PRVE GENERACIJE POLAZNIKA PRAVOSUDNE AKADEMIJE\nBEOGRAD, 9. NOVEMBAR\nProces pravosudnih reformi u Srbiji treba da bude dovršen po standardima Evropske unije, izjavio je predsednik Srbije Boris Tadić i dodao da ohrabruje sve činioce pravosudnog sistema da nastave dalje sprovođenje reformi.\nUšestvujući na prijemu prve generacije polaznika Pravosudne akademije, predsednik Tadić je rekao da je u domenu pravosuđa Evropske unije postignut visok standard i da je to model koji Srbija želi da sledi, jer pradstavlja kristalizaciju više zemalja.\n"To nije nikakav diktat, to je naša volja", rekao je Tadić.\nPrema njegovim rečima, reforma pravosuđa je veoma kompleksan proces, zbog opšteg sloma vrednosti devedesetih godina prošlog veka, pa državne institucije koje ga sprovode zaslužuju ohrabrenje.\nTadić je naveo da je upravo taj slom vrednosti prouzrokovao urušavanje ekonomije, ali i stvorio nasilje i mržnju koje su i danas prisutne, kako na sportskim utakmicama, tako i na političkim forumima, zbog čega pravosuđe treba da reaguje odgovarajućim kaznenim merama.\nPredsednik je dodao da će reforma pravosuđa biti još jedan iskorak ka članstvu u Evropsku uniju, kroz izgradnju kredibilnih institucija koje će imati poverenje građana.\n"Samo tako možemo da izgradimo demokratsko društvo. Samo u društvu u kojem niko nije nedodirljiv, svi građani mogu da budu sigurni. U suprotnom, to društvo nema budućnost", rekao je Tadić.\nPredsednik je polaznicima Pravosudne akademije rekao da izgradnja institucija i pravosudnog sistema u celini treba da obezbedi funkcionisanje pravnog poretka u državi, vladavinu prava i strogu primenu pravnih normi.\nMinistarka pravde Snežana Malović izjavila je da je Pravosudna akademija osnovana sa ciljem da depolitizuje pravosuđe, što je cilj svakog demokratskog, otvorenog društva.\nMalovićeva je rekla da je uspostavljanje takve ustanove u Srbiji put ka ostvarivanju istinske nezavisnoti pravosuđa.\nMinistarka je navela da je kvalitet sprovođenja pravde u Srbiji unapređen pravosudnom reformom koja je, kako je istakla, otvorila mnoga pitanja i to su prvi izazovi pred kojima ne sme da se ustukne.\n"Spremni smo da se suočimo sa svim preprekama na putu njenog uspeha, a samim tim i uspeha Srbije u borbi sa organizovanim kriminalom, korupcijom, nasleđem ratnih zločina. Sarađivaćemo sa Evropom u svakom pojedinačnom segmentu i presretati probleme koji potiču iz korenite promene našeg sudskog sistema ", naglasila je Malović.\nPredsednica Vrhovnog kasacionog suda i Visokog saveta sudstva Nata Mesarović rekla je da Srbija mora da stvori institucije koje će napraviti nezavisnog i časnog sudiju i da je reforma pravosuđa sprovedena, kako bi se stvorio sistem pravne države kojoj će građani verovati.\n"Nije srećna država koja je morala da izvrši opšti izbor", kazala je Mesarović , navodeći da svrha izbora nije poslušno, već nezavisno i časno sudstvo.\nŠef delegacije Evropske unije u Srbiji Vensan Dežer rekao je da Evropska komisija snažno podržava reformu u oblasti pravosuđa, ali da je potrebno još raditi kako bi se vratilo poverenje građana u sudski sistem.\nDežer je naveo da je reforma donela i brojne izazove, ali da EU stoji uz Srbiju u borbi sa tim izazovima.\nDirektor Pravosudne akademije Nenad Vujić rekao je da je osnivanje tog edukativnog centra za pravosudne organe korak u unapređenju rada pravosuđa i njihovih nosilaca.\nDvadeset dvoje sudija i tužilaca proćiće, u okviru Akademije, praktičnu obuku, koja će trajati dve godine.


Nemojte da se vadite na Crkvu, izgubićete sve! | Skandalozno\nPredsednik Vučić: Nemojte da se vadite na Crkvu, izgubićete sve!\n„Svi ti koji misle da će doneti bolja rešenja Srbiji tako što će Srbiju da ostave bez napretka u evropskim pregovorima — niko neće reći odmah ćete biti izolovani, ali polako ali sigurno će investitori prestati da dolaze i imaćemo manji rast u budućnosti ukoliko ne budemo rešavali svoje probleme. Ti ljudi moraju da preuzmu odgovornost na sebe“, poručio je Vučić u razgovoru sa srpskim novinarima.\nBudite prvi sa komentarom na članku "Predsednik Vučić: Nemojte da se vadite na Crkvu, izgubićete sve!"


Beta\t 28. septembra 2016. 21:30\nPredsednik Lige socijaldemokrata Vojvodine (LSV) Nenad Čanak ocenio je večeras da je Memorandum Srpske akademije nauka i umetnosti (SANU) iz 1986. predstavljao kontinuitet sa velikosrpskom politikom, i rekao da danas svi “peru ruke” od tog dokumenta.\n“Od Memoranduma svi peru ruke danas, navodno niko ne zna ko ga je pisao, a svi vrlo dobro znaju ko ga je napisao”, rekao je Čanak.\nPo njegovim rečima, taj memorandum je direktan nastavak Memoranduma četničkog ideologa Stevana Moljevića iz 1941. koji je bio direktan nastavak Načertanija Ilije Garašanina.\n“Ništa novo se, dakle, s Memorandumom nije dogadjalo, to je kontinuitet velikosrpske ideje”, rekao je Čanak na tribini LSV.\nTribina je organizovana povodom 25. godišnjice prvih antiratnih demonstracija u Novom Sadu koje je organizovala LSV.\n“Užasava me činjenica da je prošlo 25 godina od naših demonstracija, da se od tada desilo pet ratova u kojima Srbija nije učestvovala, ali je svaki izgubila. Pre 25 godina su nas zvali izdajnicima, a i danas nas tako zovu”, rekao je Čanak.\nDodao je da ne želi da nikada više organizuje antiratne demonstracije, niti želi da ikada više učestvuje u bilo kakvom ratu.\nČanak je rekao da samo onaj ko se uopšte ne seća ondašnje atmosfere, može da poredi današnja vremena s tim vremenima.\n“Ono je bio monstruozni pokret državnog aparata koji vodi u rat, u uništenje. To je bila jedna ogromna mašinerija koja je mlela sve pred sobom. Ono je bio udruženi zločinački poduhvat, a ovo danas su prskalice koje ni izbliza ne liče na to, iako možda mogu nešto da potpale“, kazao je on.\nČanak je ukazao da se Srbija nije mnogo promenila u poslednjih 25 godina.\n“Kao što iza operacije ide terapija, kao što posle Normandije ide denacifikacija, tako posle izbora 2000. godine ide lustracija”, rekao je Čanak i podsetio da lustracija nije sprovedena.\nPredsednik Gradskog odbora LSV Aleksandar Kravić rekao je da LSV prva upozoravala da politika Slobodana Miloševića vodi u rat, dok je za ratnu politiku takodje bilo 90 odsto tadašnje opozicije, čak su stvarali i svoje takozvane garde.\nJedan od osnivača LSV, Vladimir Kranjčević podsetio je da je nakon antiratnih demonstracija 1991. i 1992. Čanak bio uhapšen i prisilno odveden na front.\nO Canku se zna sve i ne treba trositi vrijeme i ponovno objasnjavati.Zanimljivo je da Srpske novine daju publicitet takvima umjesto da se daje publicitet patriotama, naucnicima i svim clanovima drustva koji guraju progres nacije.Mislim da treba biti dobro hrabar pa forsirati cudovista koja nam na sve nacine rade o glavi.Ukoliko se uskoro ne trznemo i u svim strukturama drustva ne postavimo najbolje ljude, posebno u srestvima informisanja,sleduje nam zasluzena kazna zbog nemara i nesposobnosti.Krajnje je vrijeme da se prestane sa takvom praksom.Javna je tajna i dobro upuceni poimenicno znaju da u svim porama drustva imamo petu kolonu, posebno u glavnim medijima.Kako objasniti sve ovo sto nam se desava?Zar novinari ne znaju ko je ko u nasoj politici i javnom zivotu?Znaju i moraju da znaju jer to im je posao.Ako je tako, sta onda po novinama rade Cede,Sutanovci,Milicke i da ne nabrajam.Treba napraviti malu analizu i lako cemo doci do zakljucka ko to radi i zasto to radi i ko sve stoji iza toga.


Nemci štede na hrani - Izazov\nRadio-televizija Srbije\t 5. juna 2022. 12:56\nNemački trgovci na malo su zbog visoke inflacije u aprilu pretrpeli neočekivano snažan pad prodaje. Uprkos popuštanju mera koronavirusa, njihova primanja su bila 4,7 odsto manja u odnosu na prethodni mesec – podaci su Saveznog zavoda za statistiku.\nAko se ignorišu cene, realan minus je bio čak 5,4 odsto.\n"Realna prodaja je tako dostigla najniži nivo od februara 2021. godine", kažu statističari. Ekonomisti su očekivali prosečan pad od samo 0,2 odsto.\nNajviše je opala prodaja hrane. Poređenja radi, trgovina neprehrambenim proizvodima je realno smanjena za 4,4 odsto, dok je trgovina hranom pala za 7,7 odsto.\n"Ovo je bio najveći pad prodaje iz meseca u mesec od 1994.", objasnili su statističari.\nOvakav razvoj događaja je verovatno posledica značajnog rasta cena hrane. Oni su u aprilu stajali 8,6 odsto više nego godinu dana ranije.\nUdruženje poljoprivrednika poziva na povećanje cena hrane\nU međuvremenu, prema mišljenju stručnjaka, trend rasta cena hrane će se verovatno nastaviti.\nPrema studiji Alijans trejd, maloprodajne cene hrane će u tekućoj godini verovatno porasti za više od deset odsto.\nUdruženje poljoprivrednika obnovilo je danas poziv na povećanje cena hrane: "Hitno su nam potrebni veći prihodi od prodaje da bismo uopšte mogli da nastavimo da poslujemo", rekao je predsednik Udruženja poljoprivrednika Joahim Rukvid u "Augsburger algemajneu".\nPoljoprivrednici su suočeni sa značajnim povećanjem troškova za dizel, đubrivo i stočnu hranu, rekao je Rukvid.\n"Ova ogromna povećanja troškova ne mogu da snose samo poljoprivrednici, već i potrošači", reakao je Rukvid.\nNagli rast cena hrane nije jedini problem sa kojim se maloprodaja trenutno suočava: Zatvaranje velikih luka u Kini kao posledica izbijanja korone dodatno je pogoršalo probleme isporuke u nemačkoj maloprodaji.\nPobeda Ukrajine u kulinarskom sporu sa Rusijom – Unesko uvrstio boršč na listu…\nPobeda Ukrajine u kulinarskom sporu sa Rusijom – Unesko uvrstio…


ARHIVA - Jedan od tržnih centara otvoren u državi Njujork u okviru popuštanja mera za suzbijanje pandemije (Foto: Reuters/Maranie Staab)\nAmerička ekonomija je tokom proleća 2020. pretrpela gubitke i, kako izveštava agencija Asošijeted pres uprkos rastu koji se očekuje u trećem kvartalu, tekuću godinu obeležiće negativni ekonomski bilans.\nTo se, ukazuje AP, događa prvi put od Velike recesije - koja je svetsku ekonomiju pogodila u intervalu od 2007. do 2009. godine.\nSekretarijat za trgovinu objavio je u sredu da je bruto domaći proizvod (ukupna proizvodnja robe i usluga) u periodu od aprila do juna oslabio za 31,4 odsto.\nTo je tri puta više od gubitaka koji su iznosili 10 procenata u prvom kvatralu 1958. u vreme mandata predsednika Dvajta Ajzenhauera - što se inače smatra najvećim ekonomskim padom u istoriji Sjedinjenih Država, ukazuje agencija AP.\nEkonomski stručnjaci veruju da će u aktuelnom tromesečju ekonomija jačati prema godišnjoj stopi od 30 procenata, pošto su kompanije počele sa radom, a samim tim se i milioni ljudi vratili na svoja radna mesta.\nTo bi moglo, primećuje AP, srušiti stari rekord u rastu BDP-a od 16,7 procenata u prvom kvartalu 1950. godine, kada je predsednik Sjedinjenih Država bio Hari Truman.\nSledeći izveštaj o stanju BDP-a američka vlada će objaviti 29. oktobra - pet dana pre predsedničkih izbora.\nMeđutim, stručnjaci predviđaju da će rast u poslednja tri meseca 2020. iznositi svega 4 odsto i da bi SAD mogle pasti u recesiju ukoliko Kongres ne bude usvojio drugi paket podsticajnih mera. Ili pak, ako se ponovo razbukta pandemija Kovida 19.\n“Bez ekonomskog napretka, izostajanjem fiskalnih podsticaja, približavanjem sezone gripa i rastom sveukupne neizvesnosti, glavno pitanje je koliko će snažno biti tržište rada u četvrtom kvartalu. Deluje da će potrošači, kompanije i lokalne samouprave u narednim mesecima morati sami da se snalaze”, upozorava Dako.\nIstovremeno, administracija američkog predsednika Donalda Trampa predviđa ekonomski rast u predstojećim kvartalima kojim će biti nadoknađeni svi gubici tokom pandemije.\nIpak, većina ekonomskih stručnjaka veruje da je za tako nešto potrebno vreme, ne isključujući pritom dodatno slabljenje bruto društvenog proizvoda, ukoliko izostane podrška američke vlade.\nU prvom tromesečju 2020. američka ekonomija zabeležila je pad od 5 odsto - što je istovremeno označilo kraj njene jedanaestogodišnje ekspanzije. Nakon toga, u drugom kvartalu, usledio je pad od 31,4 odsto.


Druga grupa izbeglica iz Avganistana stigla je popodne, 15. avgusta, na međunarodni aerodrom u Skoplju.\nRadi se o 44 osobe koje su potom autobusom prebačeni na lokacije gde će biti smeštene. Prema ranijim najavama radi se o hotelima u okolini Skoplja.\nKako navode iz Vlade, oni će ostati u okolini Skoplja dok se ne obezbedi prevoz do njihovih krajnjih destinacija. Troškovi i za ovu grupu u potpunosti će pokriti međunarodne organizacije.\nIzbjeglice iz Afganistana stigle u Sjevernu Makedoniju\nPrva grupa od 149 Avganistanaca kojima je Severna Makedonija ponudila utočište nakon pada Kabula, stigla na skopski aerodrom 30. avgusta. U prvoj grupi su bili ljudi koji su radili za međunarodne organizacije, zajedno sa svojim porodicama.\nU dvije sedmice nakon što su talibani brzinom, koju niko nije predvidio, stigli do Kabula, 15. avgusta, Sjedinjene Države i savezničke države uspjele su evakuisati preko 123.000 ljudi iz ratom razorenog Afganistana.\nBrojni Afganistanci koji su uspjeli da se ukrcaju na neke od letova prije odlaska na finalne destinacije, u najvećim slučajevima SAD, moraju proći kroz “tranzit”. To znači da će nakon odlaska iz Afganistana prvo biti smješteni u nekoj drugoj zemlji u Evropi ili Aziji dok čekaju da se završe sve sigurnosne procjene zaduženih institucija.\nRazne zemlje primit će Afganistance dok čekaju da budu premješteni, među njima Kosovo i Albanija.


Tanjug 15. aprila 2021. 09:43\nBUDIMPEŠTA – Najveći mađarski zajmodavac, OTP banka, pregovara o kupovini slovenačke banke Nova KBM od privatnog investicionog fonda Apolo za oko milijardu evra (1,2 milijarde dolara), javlja Rojters pozivajuci se na izvore upoznate sa razgovorima.\nPonuđena cena OTP-a za slovenačku banku, približno odgovara knjigovodstvenoj vrednosti Nove KBM, rekao je jedan od izvora britanske agencije, govoreći pod uslovom anonimnosti. Razgovori su u toku, ali nije doneta konačna odluka, dodao je.\nApolo fond, koji poseduje 80 posto Nove KBM i slovenačka banka nisu bili odmah dostupni za komentar.\nEvropska banka za obnovu i razvoj, koja drži 20-procentni vlasnički udeo u Novoj KBM, odbila je da komentariše, kao i mađarska OTP banka.\nOTP banka je poslednjih godina, u nastojanju da proširi svoje prisustvo na Balkanu, kupovala velike banke u Hrvatskoj, Srbiji i nekoliko drugih zemalja. U Sloveniji je vlasnik jedne male banke, a kupovinom Nove KBM mogla bi da postane kreditor broj jedan u toj zemlji, dodaje Rojters.\nNova KBM, koja zapošljava 2.075 ljudi, ostvarila je prošle godine neto dobit od 210 miliona evra, prema podacima iz njenog godišnjeg izveštaju, pri čemu je za 10 miliona akcija navela knjigovodstvenu vrednost po akciji od 99,13 evra.\nApolo je kupio Novu KBM za 250 miliona evra 2015. godine, a četiri godine kasnije je preuzeo i treću najveću slovenačku banku, državnu Abanku, za 444 miliona evra, nakon čega je spojio ta dva zajmodavca. OTP, koja je tada takođe učestvovala ne tenderima za preuzimanje ovih banaka, u oba navrata je bila drugoplasirana.\nGlavni izvrši direktor OTP-a Šandor Čanji izjavio je početkom ove godine da razmatra tri potencijalne akvizicije, navodeći da bi jedna od njih bila na tržištu na kojem je OTP već prisutan, a druge dve na novim tržištima.


OBUSTAVLJEN RAD DJEČIJE AMBASADE // 08. 1992.\n• MUNIB BISIĆ // ZAMJENIK MINISTRA ODBRANE BIH\nOBUSTAVLJEN RAD DJEČIJE AMBASADE\n‘Reakcija ljudi, odnosno majki koje su htjele pošto poto da izvedu djecu iz opkoljenog i ugroženog Sarajeva su bile opet razumljive, logične. I majke su napravile jedan veliki protest pred Predsjedništvom Republike Bosne i Hercegovine. Predsjedništvo je nakon jednog dužeg zasjedanja, razmotrilo sve ove razloge, sve ove potrebe o kojima sam govorio i na kraju je zadužilo Ministarstvo odbrane da tu svoju odluku ublaži, da se Dječijoj ambasadi dozvoli aktivnost, ali uz jednu mnogo veću kontrolu nego što je to bilo do tada. Naravno, mi nikad do kraja rata nismo uspjeli kontrolisati te tokove izlaska, jer je želja ljudi da napuste opkoljeni grad u pojedinim trenucima bila mnogo jača, nego što je bila potreba da se ostane u gradu i da se dijeli sudbina ostalih stanovnika. Ja u ovom kontekstu želim istaći da je moj utisak nakon izlaska iz Sarajeva, prvog izlaska iz opkoljenog Sarajeva, u martu ’92. godine, bio da su svi ljudi koji su ostali u opkoljenom gradu, da su heroji. Nastranu to što sam u Zagrebu, u hotelu, zamračivao prozore, računajući u jednom trenutku da može doći do granatiranja.’


Vesti online / Slobodno Vreme / Nauka i tehnologija / Mobilni telefon utvrđuje dioptriju\nNa mobilnim telefonima uskoro će se naći aplikacija ''Perfect Sight'' (Savršeni vid), koja će, za samo dva minuta, moći da otkrije anomalije ljudskog oka. Ovaj program, za sada, moći će da podrže samo telefoni sa ekranom osetljivim na dodir.\nNaučnici sa Instituta tehnologije u Masačusetsu, napravili su ovu aplikaciju za "pametne" telefone, koji će u kombinaciji sa tankim i jeftinim optičkim staklom moći da odrede dioptriju korisnika ili otkriju neke druge poremećaje na oku.\nOvo istraživanje bi moglo pomoći milionima ljudi širom sveta da na jeftiniji način provere svoj vid i počnu sa lečenjem.\nNaučnik Rameš Raskar sa pomenutog Univerziteta koji će na konferenciji SIGGRAPH 2010 predstaviti aplikaciju, kaže da su da su oftamološki uređaji skupi, te da je nova aplikacija rešenje ovog problema.\nNakon pokretanja aplikacije korisnik na mobilni zakači konusni dodatak kroz koji gleda ekran telefona. Potom se pojavljuje niz objekata koje korisnik treba da poravna. Aplikacija se ponavlja dva puta za oba oka, nakon čega aplikacija pokazuje rezultate.


Kako inovacije menjaju imovinsko poslovanje u fokusu druge konferencije Balkans Property Forum\nBeograd će po drugi put biti domaćin međunarodne konferencije o tržištu nekretnina Jugoistočne Evrope, a konferencija Balkans Property Forum 2018, biće održana 4. decembra 2018. godine u hotelu Hilton Beograd.\nKonferenciju organizuje Property Forum, vodec´a imovinska platforma za nekretnine u Jugoistočnoj Evropi u saradnji sa Kraljevskim institutom ovlašćenih procenitelja (RICS).\nViše od 150 stručnjaka iz industrije nekretnina okupiće se u srpskoj prestonici kako bi razgovarali o ključnim pitanjima i najnovijim trendovima koji utiču na buduc´nost industrije nekretnina, sa fokusom na zemlje Balkana, posebno Srbiju, Bugarsku, Hrvatsku i Sloveniju.\nProgram konferencije će pružiti detaljan ekonomski pregled Jugoistočne Evrope, sa fokusom na trendove koji definišu buduc´nost industrije nekretnina i izazove sa kojima se danas suočavaju procenitelji nekretnina. Neke od tema konferencije biće: investicione mogućnosti na tržištima Srbije, Bugarske, Hrvatske, Slovenije, a posebna diskusija biće posvećena tržištima u razvoju - Makedonija, Albanija, Crna Gora, Bosna i Hercegovina.\nNeka od pitanja biće i koliko je Srbija danas privlačna novim investitorima, koje su prepreke u pogledu zakonodavstva, šta je potrebno promeniti, kakav tip nekretnina banke najradije finansiraju, koliko je iz njihove perspektive tržište rizično i kako će i u kojoj meri pristupanje EU uticati na razvoj tržišta nekretnina itd.\nInovacija c´e biti ključno pitanje na svim panelima, jer nove tehnologije velikom brzinom menjaju pravila imovinskog poslovanja i misija Property Forum-a i RICS-a jeste da priprema profesionalce za nekretnine za buduc´e promene koje utiču na struku.\nJedan od panela, na temu upotrebe PropTech tehnologije i izazova koji pred real estate sektor stavlja komunikacija sa internet generacijom Z, vodiće glavna i odgovorna urednica Real Estate magazina, Ivana Lakić.


Poslednji put ažurirano 26 mart, 2018\nDobićete lozinku aplikacije koje možete da koristite Outlook, Apple Mail, itd. Odaberite ikonu Kopiraj da biste kopirali lozinku u ostavu. Nećete morati da zapamti ovu lozinku.\nOdaberite stavke Postavke > Office 365.\nOdaberite stavku bezbednost i privatnost > dodatnu bezbednost verifikaciju. Ovu opciju ćete videti samo ako vaš administrator konfigurisao višestruke potvrde identiteta za vašu organizaciju... Ako ne vidite ovu opciju, obratite se administratoru sistema Office 365 i da uključite višestruke potvrde identiteta.\nPrijavite se u Office 365 sa 2 koraka verifikaciju\nRešavanje uobičajenih problema sa 2 koraka verifikaciju\nPromenite kako se korak 2 verifikaciju kodovi


PC isporuke 2008 | SITO\nLokalno asemblirani desktop računari čine 63,5% ukupnih isporuka (283.539 jedinica) i još uvek predstavljaju okosnicu PC isporuka u Srbiji. Brend desktop sa blizu 40.000 mašina čini tek oko 9% ukupnih isporuka, dok preostalih 27,6% čine isporuke prenosivih (notebook) računara. Isporuke prenosivih računara su premašile 120.000 jedinica u 2008, što predstavlja povećanje od skoro 60 odsto u odnosu na godinu ranije. Zahvaljujući ovome, učešće prenosivih računara u ukupnim PC isporukama povećano je za 5 procentnih poena, sa oko 22% u 2007. na 27,6% u 2008. godini.\n„Hewlett-Packard“ čuva lidersku poziciju na srpskoj PC sceni sa najviše isporučenih računara, drugu godinu zaredom prati ga lokalni PC asembler „CT Computers“. Slede „Fujitsu Siemens Computers“ na poziciji broj tri i „Dell“ na četvrtom mestu. „MSI“ koji isporučuje samo notebook računare, zaokružuje listu pet vodećih isporučilaca računara u Srbiji 2008. godine.\nI pored nesumnjivo optimistične slike, mnoga informatička preduzeća su zabrinuta za svoj posao u 2009. godini. Šta ih to brine, kada se godišnje PC isporuke približavaju psihološkoj granici od pola miliona računara? Pod velom svetske finansijske krize (Amerikanci je nazvaše duboka recesija) nadvijaju se sivi oblaci i nad srpskom ekonomijom. Rast PC isporuka u Srbiji jeste bio visok, ali je ipak prepolovljen u poređenju sa prethodnom godinom, a znaci ozbiljnog usporavanja uočeni su u poslednjem kvartalu 2008. godine, kada, u poređenju sa poslednjim tromesečjem 2007. godine, skoro da nije zabeležen rast PC isporuka.


Vesti online / Vesti / Ekonomija / U Nemačkoj gore nego ikada - "ubio" ih novi potez SAD\nTo je pokazalo istraživanje Centra za evropska ekonomska istraživanja (ZEW).\nZEW indeks, koji meri poverenje investitora, pao je na minus 24,7 poena u julu sa junskog nivoa od minus 16,1 poen, prenosi agencija AP.\nŠef ZEW instituta Akim Vambah rekao je daans da su strahovanja od trgovinskog rata sa SAD prevagnula nad pozitivnim vestima o zapošljavanju i industrijskoj proizvodnji u Nemačkoj.\nAmerički predsednik Donald Tramp uveo je tarife na uvoz čelika i aluminijuma, kojima je obuhvaćena i Evropska unija, kao i carine na brojne kineske proizvode. Kina i EU su uzvratile vlastitim merama odmazde, uvodeći nove tarife, ili poreze na uvoz.\nNemačka ekonomija u velikoj meri zavisi od globalne trgovine, budući da izvozom učestvuje sa 47 odsto u bruto domaćem proizvodu.\nEKONOMIJA Trgovinski rat između Kine i SAD preusmerava kineske investicije u Rusiju\nUtorak 10.07.2018. 23:49\nPa šta su tražili to su dobili.Kao kontra meru nek produže sankcije Rusiji to će ih oporaviti.Da je pameti kao što nije u toj Evropi ona bi napravila savez sa Rusijom,umesto što izmišlja da će je Rusija napasti, i bila jaka alijansa,a tad bi aMerika morala drugačije da peva.


Kovačević sačuvao svoju mrežu i pomogao Rakowu da napravi iznenađenje u play-offu KL – Sport Centar Kovačević sačuvao svoju mrežu i pomogao Rakowu da napravi iznenađenje u play-offu KL – Sport Centar\nU terminu od 18 sati odigrane su četiri utakmice play-offa UEFA Konferencijske lige, a veliku pobjedu ostvario je Rakow, za koji brani bosanskohercegovački golman Vladan Kovačević.\nKovačević je pružio još jednu sjajnu partiju i pomogao svom klubu da napravi iznenađenje tako što je sačuvao svoju mrežu, a poljski klub slavio je sa 1:0 golom Andrzeja Niewulisa u 64. minuti protiv belgijskog Genta.\nDonedavni golman Sarajeva imao je jednu odličnu intervenciju u 34. minuti, dok su gosti još jednu veliku šansu imali dvije minute nakon prmljenog gola kada je Tarik Tissoudali pogodio stativu.\nFlora je na svom terenu savladala Shamrock sa 4:2, dok je Union Berlin na gostovanju “pregazio” KuPS (0:4). Qarabag je sa minimalnih 1:0 slavio domaću pobjedu protiv Aberdeena.\nkvalifikacije za konferencijsku ligurakowvladan kovacevic\nKonferencijska liga: Mustafić pogodio u porazu Fole, Roma slavila u Turskoj


– Hilari Klinton je (konačno) digla ruke od politike, barem kada je reč o funkciji predsednika SAD. Kako je saopštila supruga Bila Klintona – koja je dva puta pokušala da postane predsednik – odustala je od namere da postane prva žena predsednik SAD, isključujući spekulacije da bi mogla da se kandiduje 2020. Ipak, Hilari Klinton – koja je čitav svoj život posvetila politici (pa bi se reklo da je zbog toga i ostala u braku sa Bilom Klintonom i nakon skandala sa Monikom Levinski) – kazala je da će „i dalje“ biti politički angažovana. Ostaje samo da se nadamo da se neće (i da je neće!) angažovati na Balkanu, na primer, u međunarodnim telima na KiM ili u BiH – gde Zapad ima praksu da udomljava propale penzionisane političare.\nKeš uzvraća udarac\n– Filadelfija je postala prvi grad u SAD koji je zabranio prodavnice u kojima se plaća isključivo karticama/aplikacijama preko telefona. Od sada će svaka radnja u tom gradu, pored opcija za plaćanje karticom ili preko telefona, takođe morati da prima i papirni novac. Na Zapadu, ali i u Kini i Japanu, sve više se potiskuje papirnati novac iz upotrebe. Ma koliko ovo bilo brže i lakše, problem je što su time na duge staze obespravljeni siromašni ljudi a pre svega oni na ulici koji su primorani da prose i koji imaju pristup gotovo isključivo papirnom novcu.\nUzgajanje marihuane kao diplomski rad\n– Sve više diplomaca u SAD za diplomski rad uzima teme vezane za uzgajanje ili korišćenje marihuane u medicinske svrhe. Univerziteti širom SAD počeli su da uvode ove programe od kada su 33 države u Americi legalizovale korišćenje i uzgoj ove egzotične biljke. Ipak, kako tvrdi Brendon Kanfild, profesor hemije sa Univerziteta u Severnom Mičigenu, „pre svega je reč o ozbiljnoj diplomi“ iako je tema povod za šalu među mlađim studentima.\nAplikacije za praćenje kućnih ljubimaca\n– Ako bismo svet ustrojili po savetima i reklamama najuticajnijih tehnoloških kompanija kao što su Fejsbuk ili Gugl, najvažnija stvar bi bila „da smo povezani“. Svo su „povezani“ preko društvenih mreža, aplikacija, „pametnih“ telefona/satova/kamera… a ljudi nikad više usamljeni! Ipak, da nikome nije suđeno da bude slobodan od toga da bude „povezan“ sa svima, pa ni kućnim ljubimcima, svedoče uređaji koji su nedavno predstavljeni na sajmu mobilnih tehnologija koji je održan u Barseloni. Brojne kompanije sada nude i aplikacije i uređaje koji prate gde se nalaze vaši kućni ljubimci, šta rade (da li jedu, spavaju, piške/kake…), kakvi su im otkucaji srca kao i drugi zdravstveni parametri…\nDrama u Italiji zbog nestašice maslinovog ulja\n– Italiji preti nestašica jednog od ključnih nacionalnih brendova! Zbog veoma loše žetve prošlog leta Italijani su proizveli veoma male količine maslinovog ulja – čak 57 odsto manje nego ranijih godina. Uzrok ovome jesu prošlogodišnji nepovoljni klimatski uslovi za masline, kao i bakterije koje su prethodnog leta napale veliki broj useva u Peruđi, na jugu zemlje. Zalihe maslinovog ulja su sada toliko niske da ih ima jedva za nekoliko nedelja. Italija je drugi na svetu proizvođač maslinovog ulja, posle Španije a (za sada) pre Grčke.\n– Američke vlasti raspisale su poternicu vrednu milion dolara plus su ponudile plaćanje troškova selidbe(!) za sve one koji imaju bilo kakve korisne informacije o lokaciji Hamze bin Ladena, 30-godišnjeg sina nekada najtraženijeg svetskog teroriste Osame bin Ladena. Amerikanci sumnjaju da je Hamza sada postao vođa Al Kaide koja trenutno taktički miruje dok se ne reorganizuje, i priprema veliki napad na SAD. Veruje se da se krije ili u Pakistanu ili u Avganistanu.\nFrancuski akademici popustili pred feminizmom\n– Od kada je Srbija krenula putem EU, deo trenda evropeizacije bio je i novogovor po kome smo dobili „ministarke“/“ministrice“, „predsednikovice“… Oni koji to guraju kažu da je to „normalno“ i tako u Evropi i da samo „necivilizovani“ to ne prihvataju. E, pa, biće da su onda i francuski akademici bili „necivilizovani“ do skora, jer su tek nedavno – pod pritiskom feminističkih pokreta – prihvatili feminizaciju titula na poslu. Ova vest je u Francuskoj protumačena kao veliki uspeh boraca (i borkinja!) za rodnu ravnopravnost. Zanimljivo – u engleskom jeziku, koji je defakto svetski lingva fraka – nema te podele na muške i ženske nazive za titule – sve je kao oduvek (nema spisateljica, a naziv za „glumicu“ – „actress“ – se sada smatra prevaziđenim nazivom).\nNaslednica Angele Merkel u problemu zbog vica\n– Anegret Kramp-Karenbauer, naslednica Angele Merkel na čelu stranke CDU, nedavno se našla na udaru kritika zbog vica o „rodno neutralnim toaletima“. (U brojnim zapadnim zemljama već duže vreme traje debata da li bi trebalo umesto „muškog“ i „ženskog“ toaleta imati „rodno neutralne toalete“, zbog osoba koje se ne identifikuju sa muškim i ženskim rodom.) Kako su preneli nemački mediji, vic koji je Kramp-Karenbauer ispričala glasi: toaleti koji su namenjeni polno-neutralnim osobama su „za muškarce koji ne znaju da li im je i dalje dozvoljeno da stoje ili već sada znaju da moraju da sednu kad piške“. Inače, LGBT organizacije su Kramp-Karenbauer decembra proglasile za „mis homofobičnosti 2018“ u Nemačkoj.\nZbog mesa pola zvanica ispalo sa spiska za venčanje\n– Za razliku od vegetarijanaca koji ne jedu meso, ali konzumiraju životinjske proizvode kao što su jaja ili mleko – vegani ne jedu ni to. Jedna veganka sa Britanskih ostrva privukla je pažnju javnosti kada je na Fejsbuku objavila da je otkazala poziv za venčanje svim gostima koji nisu prihvatili da se od tog dana pa do kraja života(!) odreknu mesa. Devojka koja ima 20 godina kaže da su sa spiska zvanica izostali i njena majka i dvoje rođaka. Kako je objasnila: „nećemo da budemo domaćini ubicama“ (misleći na one koji jedu meso). Neki gosti koji su izostali na spiska su rekli da su se obradovali, jer im se i tako nije išlo na takvu svadbu.\nAdvokati traže da sudije nauče da tumače „emodžije“\n– „Emodži“ ili, kako ih mi često zovemo „smajliji“ (mada je to samo jedna vrsta „emodžija“) - se koriste u svakodnevnom dopisivanju SMS porukama i na društvenim mrežama. Engleski advokati su nedavno uputili apel sudijama sa molbom da nauče šta ovi znaci znače u komunikaciji putem poruka, jer je sve više slučajeva na sudu u kojima se krivica nekoga dokazuje preko poruka koje šalju preko društvenih mreža a koje su sve više pune „emodžijima“ umesto rečima. Možemo samo da zamislimo kako bi se sa ovim snašli srpski sudovi, koji još koriste kucaće mašine…\nNemačka i dalje isplaćuje penzije kolaboratorima\n– Belgijski mediji su objavili da Nemačka već decenijama plaćaa penzije za oko 1,5000 državljana evropskih zemalja koji su bili saradnici nemačkih okupacionih vlasti tokom Drugog svetskog rata. Prosečni iznosi ovih penzija su 475 evra, što je daleko više od 50 evra mesečno koliko Nemačka isplaćuje preživelima iz nacističkih konc logora. Belgijske vlasti su zvanično pozvale Nemačku da prekine sa ovom praksom i obelodani imena primalaca. Berlin još uvek nije reagovao.


Honda NSX u aprilu silazi sa proizvodnih linija - Najava\nHonda NSX u aprilu silazi sa proizvodnih linija\nNakon decenije čekanja i nekoliko lažnih startovanja, Honda/Acura NSX će konačno početi da se proizvodi u Marisvilu, u Ohaju, i to krajem aprila.\nProbna proizvodnja se već sada odigrava u fabrici gde se proizvodi NSX, pod imenom „Performance Manufacturing Center“. Pogon je specijalno namenjen proizvodnji maloserijskih vozila sa visokom tehnologijom. Zaposleno je 100 ljudi, koji konstruišu, farbaju i proveravaju kvalitet novog superautomobila. Potrebno im je 14 sati da naprave jedan primerak. Roboti vode računa o preciznim stvarima, poput spajanja konstrukcije.\nRadnicima je takođe potrebno 6 sati da sklope 3,5 litarski V6 ručno u obližnjoj fabrici motora u Ani, takođe u Ohaju.\nMada ga još uvek nema u prodajnim salonima, NSX već može da se naruči onlajn. Cene startuju od 157.800 dolara, dok prvi primerci dolaze isključivo sa karbon-keramičkim kočnicama, što dodaje 9.900 dolara na cenu. Sa opcijama, teško može da izađe ispod 170.000 dolara.\nVideo: Prva serijska Honda NSX u rukama vlasnika\nSport: Honda NSX u GT3 ili GTE seriji\nVideo: Honda NSX u brdsko-brzinskoj akciji\nVideo: Honda NSX u Detroitu!\nMoto GP Katar:\nSpartanac odbranu titule započeo pobedom\nBivši Porscheovi funkcioneri oslobođeni optužbi\n"Prvi Servis" uskoro na TV ekranima\nRozbergova pobeda u Australiji nakon ozbiljnog udesa Alonsa\nMoto GP: Katar kvalifikacije:\nLorenco osvaja pol poziciju uz „adrenalinski šok" za gledaoce\nHamiltonova pol pozicija u Australiji i besmisleni novi format kvalifikacija\nPorsche 911 GT2 u snegu\nHamilton nastavlja gde je stao


Ako ste odlučili da se bavite fitnesom, pogledajte savete i preporuke šta bi trebalo da radite. 1.Odeća Kada birate u čemu ćete da vežbate neka to bude komotna garderoba, ne sme...\nOko ovog pitanja se uvek "lome koplja" i dolazi do zabuna. Najčešća je zabluda da je aerobik za žene, a teretana za muškarce. Odabir načina vežbanja trebalo bi prvenstveno da...\nIzgleda da je u borbi protiv viška kilograma i najmanji detalj važan – pod uslovom da se bavite fizičkom aktivnošću. U novoj studiji objavljenoj u časopisu "American Journal of Health Promotion",...\nDa bi došli u dobru formu sa malim postotkom masnih zaliha, u svrhu takmičenja ili želje da se pokažete u što boljem izdanju na plaži ili noćnom klubu pojedinci su u...\nSpinning - koliko je zapravo delotvoran\nSpinning je program namenjen stacionarnom biciklu kojem je primaran cilj izvući što više energije iz tela. Na svakom se treningu posvećuje pažnja drugačijem načinu vožnje koju, naravno, diriguju treneri. Upotrebom muzike...\nVerovatno ste već čuli neke od sledećih pojmova “fat burn zona”, “kardio zona”, “aerobna zona“, “anaerobna zona“… Različiti autori različito definišu zone, različiti su nazivi, a različite su i preporuke...\n1. Kаrdiovаskulаrne vežbe stacionarnog stanja (Aerobik) Tаkođe poznаt kаo аerobik, ovаj vid vežbаnjа uključuje vežbаnje kontinualnog, nižeg od maksimalnog tempa zа dаto vreme trаjаnjа. Ovа vrstа аktivnosti obično podrаzumevа trening od...\nVreme je sve toplije i to obično znаči da odeća prekriva sve manje tela. U ovom trenutku većinа nаs se okrene treningu i promeni nаvike u ishrаni kako bi se...\nKardio-trening podrazumeva intenzivan napor velikih mišicnih grupa u odredenom vremenskom periodu. Kardio-vežbe su neophodne za svaki efikasan program treninga, ne samo za sagorevanje masnoća, već i za celokupno dobro zdravlje....\nMitovi i zablude u bodybuildingu i fitnessu\nBrojni mitovi i zablude kruže u svetu bodybuildinga i fitnessa u vezi vežbanja, prehrane i uopšteno zdravog načina života. Ove zablude se šire usmeno u teretanama.Pogotovo među početnicima i neupućenima,...


(VIDEO) Ti si bitanga - ti si mafijaš! Abazović se umalo potukao sa Milom, ko je mladić koji je srušio Đukanovića? | News Wire\nVerbalni sukob nekadašnjeg premijera Crne Gore Mila Đukanovića i poslanika opozicione Pozitivne Crne Gore Dritana Abazovića, koji se umalo završio fizičkim obračunom, ponovo je postao hit na internetu.\nNaime, u skupštinskoj sali, sada već daleke 2013., nakon izlaganja poslanika Abazovića, Đukanović je, vidno iznerviran, viknuo na njega, nazivajući ga bitangom.\nOvoj uvredi prethodila je polemika premijera i poslanika Pozitivne Crne Gore, koji su od Đukanovića tražili da odgovori na pitanja o “milionskim kreditima koje su uzimale Đukanovićeve firme” u vreme dok on nije bio na čelu vlade.\nPoslanici “Pozitivne” su tada priču o višemilionskim kreditima Đukanovića postavili u kontekstu priče o vladavini prava i “određenom broju lica” koja su, po oceni Pozitivne Crne Gore, van zakona.\nĐukanović je Pozitivnu Crnu Goru nazvao strankom koja je “formirana da bi branila interese medijske mafije”. Na Đukanovićeve reči reagovao je Abazović, koji mu je poručio da je to “prvi i poslednji put da neko kaže, da bilo koji poslanik Pozitivne brani interese mafije”.\nDanas, sedam godina kasnije, Dritan Abazović je prvi čovek građanskog pokreta URA (Ujedinjena evropska akcija) i nosilac liste “Crno na bijelo” u Crnoj Gori, koja je na izborima osvojila 5,53 odsto glasova (22.649 birača), a sa druge dve koalicije,\n“Za budućnost Crne Gore“ i “Mir je naša nacija”, pobedio je Mila Đukanovića na parlamentarnim izborima, posle 30 godina njegove vladavine.\nUbijen migrant u Beogradu, leš plutao Savom!